text:
Itorero rya Pantekote ryo mu Rwanda ADEPR, ryavutse mu 1940, ritangira umurimo w’ivugabutumwa bwiza i Gihundwe mu Karere ka Rusizi, Intara y’Iburengerazuba, ritangijwe n’Abamisiyoneri baturukaga mu gihugu cya Suwede.
Kuri ubu iri torero rikaba ryarashyizeho imyizerere nshingiro yaryo 12 nkuko rigenda rinagaragaza aho byanditse muri Bibiliya Yera,ndetse ngo iyi myizerere ikaba iri no mu mahame ngenderwaho nkuko bitangazwa n’Umuvugizi mukuru waryo Rev.Ephraim Karurangwa
Gusa bimwe muri ibi nibyo abari abavugizi b’iri torero barenzeho ndetse bituma bakurwa ku myanya yo guhagararira iri torero.
Ndetse iyi myemerere ngo iremetse neza kuko nta ngingo nimwe batakozeho ari nabyo bituma abakiristu bo muri ADEPR bumva banezererewe n’itorero ryabo.
1. Ryemera kandi ritunzwe n’Ibyanditswe Byera aribyo JAMBO RY’IMANA : Bibliya Yera n’agakiza gaheshwa no kwizera n’imyifatire myiza y’ltorero n’iy’umukristo wese ku giti cye. 2Tim.3:15-16 ; 2Pet.1:21 ; Ibyak.4:12
2. Ryemera Imana imwe rukumbi ishobora byose, iriho, ihoraho uhereye iteka ryose, kandi izahoraho iteka ryose, Umuremyi w’ijuru n’isi. Guteg. 6:4 ; Zab.90:2 ; Kuva 3:14
3. Ryemera kugwa k’umuntu waremwe atunganye n’umuziranenge, ariko waguye mu byaha kubw’ubushake bwe. Itang.1:26-31 ; 3:17 ; Rom. 5:12-21
4. Ryemera Yesu Kristo nk’Umukiza w’ukuri w’ibyaha byacu kandi n’umuhuza w’abari mu isi n’Imana, kandi ko yabyawe n’umwari Mariya mu buryo bw’Umwuka Wera. Luka1:31, 35 ; Gal. 4:4. Ryemera n’urupfu rwe no kuzuka kwe no gucungurwa guheshwa n’amaraso ye. Rom.10:8-15 ; lKor. 15:3-4 ; Tit. 2:11 ; 3:5-7
5. Ryemera umubatizo wo mu mazi menshi utegetswe ku bamaze kwihana no kwakira Yesu Kristo nk’Umukiza n’Umwami wabo. Mat.28:19 ; Mark. 16:16 ; Ibyak. 10:17-48
6. Ryemera umubatizo w’Umwuka Wera. Ibyak. 2:4-8 ; 10:44-46 ; 19:6
7. Ryemera impano zose z’Umwuka Wera, n’ubuyobozi bwose bwose bw’imirimo y’ltorero nk’uko buvugwa mu Isezerano Rishya. Ef.4 :11-12 ; 1Kor. 12:1-31
8. Ryemera ubwere bw’ubugingo (mu bitekerezo, mu magambo no mu myifatire) mu kumvira itegeko ry’Imana “Mube abera ». 1Pet.1 :15-16 ; 1 Tes.5:23-24 ; Heb. 12:14 ;
9. Ryemera ko Imana ikiza indwara mu buryo bw’igitangaza, ni ukuvuga gukirishwa igitambo cya Yesu ku musaraba. Yes. 53:4-5 ; Mat. 8 :16-17 ; Mark. 16:16-17 ; Yak. 5:14 ; 1Pet. 2:24
10. Ryemera Ifunguro Ryera rikurikije urugero Kristo yahaye abigishwa be : Umutsima nk’urwibutso rw’umubiri we, n’igikombe nk’urwibutso rw’amaraso ye y’Isezerano Rishya ku bizera bose kugeza ku kugaruka k’Umwami wacu. Luk.22 : 14-20 ; Mat.26:26 ; 1Kor.11:23-32.
11. Ryemera kugaruka kwa kabiri k’Umwami wacu Yesu Kristo mbere y’ubwami bw’imyaka igihumbi (aje kujyana umugeni we). Ni ibyiringiro by’umugisha imbere y’uwizera wese. 1lKor.15:20-24 ; 1Tes. 4:13-17 ; Ibyah.20:4-5
12. Ryemera no kugaruka kwa Yesu aje gucira imanza abazima n’abapfuye. Ryemera n’igihano cy’iteka cy’abatanditse mu gitabo cy’ubugingo. Ibyak. 10:42 ; Mat. 25:46 ; Ibyah.20:11-15
Christian N.
Ibitekerezo
Wowe uvugako Itorero ryacu rya ADEPR abaririmo bataryishyimiye uribeshya cyane. Turaryemera kdi riratunyuze. Ahubwo utarikunda aririmo abayiyanga ubwe kandi ntibinatangaje kuko nabazaga bakurikiye Yesu siko bamukundaga bose. Mwibuke ko harinabazaga bishakira imitsima gusa. Kanda hano umusubize
ibyonukuri pe Kanda hano umusubize
ibyonukuri pe Kanda hano umusubize
Niba bavuga ko bemera amategeko y'Imana uko ari icumi ( Kuva 20,1-15) nibashyireho n'ihame ryerekeranye n'Itegeko rya 4 ribwira abantu bose kweza Umunsi wa 7 w'Isabato (Kuva 20:8) Kanda hano umusubize
KwezaIsabatoSukuvuga Umunsiwa7SukuvugaKucyumweru cg Idjuma,Ahubwo=Nibawizerako Uwitekayagupfiriye akakuzuura, mubapfuye akaguh'agakizakubuntu, Ugombakumenyako Ugombakubahabirikumutimawawe umunsiw'isengesho Lyera Akaba ariwomunsiwawe. Kanda hano umusubize
Karake yavuze ko tudasenga Imana imwe ahubwo twemera ubutatu kandi bibiliya itabwemera yifashisha matayo 4:10 ariko matayo28:19 havuga umubatizo wo muri ubwo butatu bivuze ko atazi Imana imwe mu butatu bidakuraho ko Imana ari imwe ahubwo ibyo byabayeho mu gucungura umuntu ndetse no kwibanira nawe Kanda hano umusubize
IMANA IDUSANGE. IVYO NAKA NA NAKA BAVUGA, BEMERA, BAKORA; BAZABIBAZWA. KORA IVYAWE UZABAZWA. BIBIRIYA NIYO MUYOBOZI. KUBA KRISTO :"YESU NIWE NZIRA, UKURI, N' UBUGINGO AMEN Kanda hano umusubize
Ukonukuri yesu niwe nzira nukuri kandi kubaha uwiteka nibwo bwenge likindi burimuntuwese abe uwejejwe mwtorero iryariryo ryose kuko uwejejwe atazabona umwamimana murakoze Imama ibarinde Kanda hano umusubize
Ukonukuri yesu niwe nzira nukuri kandi kubaha uwiteka nibwo bwenge likindi burimuntuwese abe uwejejwe mwtorero iryariryo ryose kuko uwejejwe atazabona umwamimana murakoze Imama ibarinde Kanda hano umusubize
Karake yavuze ko tudasenga Imana imwe ahubwo twemera ubutatu kandi bibiliya itabwemera yifashisha matayo 4:10 ariko matayo28:19 havuga umubatizo wo muri ubwo butatu bivuze ko atazi Imana imwe mu butatu bidakuraho ko Imana ari imwe ahubwo ibyo byabayeho mu gucungura umuntu ndetse no kwibanira nawe Kanda hano umusubize
ibyo ni byiza ikibazo nuko batabikomeje Kanda hano umusubize
Ni byiza kutugezaho Imyemerere nshingiro 12 ya ADEPR.Ariko hari aho ntemeranya nawe. Urugero,uravuga ngo "abakiristu bo muri ADEPR bumva banezererewe n’itorero ryabo". Ntabwo aribyo.Tuganira n'abayoboke ba ADEPR benshi kandi tugasoma n'ibyo bandika hano ku mbuga.Benshi usanga batishimye kubera imyitwarire mibi y'Abayobozi babo.Ndatanga urugero.Abayoboke ba ADEPR hafi ya bose batanze amafaranga yo kubaka Hotel DOVE.Ariko babajwe cyane no kumva ko yanyerejwe n'Abayobozi babo ndetse bakabifungirwa.Ni gute bakishima?Ku ngingo ya 2,uravuga ko ADEPR yemera Imana imwe rukumbi ishobora byose.Ntabwo aribyo.ADEPR,kimwe n'andi madini menshi,asenga imana data,imana mwana n'imana mwuka wera (ubutatu).Nyamara n'iryo jambo UBUTATU ntariba muli Bible.Ryahimbwe n'umugatolika witwaga Tertullien.Imana ishoborabyose ni imwe gusa,yitwa Yehova.Naho Yesu akaba "umugaragu w'imana" (Ibyakozwe 3:13),kandi akaba "ikiremwa cya mbere cy'imana" (the first born of all creatures).Bisome muli Abakolosayi 1:15.Wibuke ko muli Matayo 4:10,YESU yatubujije kumusenga,ahubwo adusaba "gusenga se wenyine".Yivugiye ko SE amuruta (Yohana 14:28) Kanda hano umusubize
Ijambo ry'Imana rirasobanutse: Itangiriro 1:26 Imana iravuga iti "Tureme umuntu agire ishusho yacu ase natwe, batware amafi yo mu nyanja, n'inyoni n'ibisiga byo mu kirere, n'amatungo n'isi yose, n'igikururuka hasi cyose." Yohana 1:1-12 Mbere nambere hariho Jambo; Jambo uwo yahoranye n'Imana kandi Jambo yari Imana. Uwo yahoranye n'Imana mbere na mbere. Ibintu byose niwe wabiremye, ndetse mu byaremwe byose nta na kimwe kitaremwe nawe. Muri we harimo ubugingo, kandi ubwo bugingo bwari Umucyo w'abantu. Uwo Mucyo uvira mu mwijima, ariko umwijima ntiwawumenya. .... Yari mu isi ndetse niwe wayiremye, nyamara ab'isi ntibamumenya. Yaje mu bye, ariko abe ntibamwemera. Icyakora abamwemeye bose bakizera izina rye, yabahaye ubushobozi bwo kuba abana b'Imana. Abakorosayi 1:16 Kuko muriwe ari mo byose byaremewe, ari ibyo mu ijuru cyangwa ibyo mu isi, ibiboneka n'ibitaboneka, intebe z'ubwami n'ubwami bwose, n'ubutware bwose n'ubushobozi bwose. Ni we wabiremye byose kandi rero ni na we byaremewe. MWAKIRE NEZA IJAMBO RY'IMANA. Kanda hano umusubize
IMANA IHABWE ICUBAHIRO. IKIBAZO SI IVYO TWIGISHIJWE! BENSHI BAHURIZA KU MANA YAREMYE . TWUMVIYE IYO MANA , IGOROROKA BITANGAJE; TUGASHIMWA NAYO; IVY'ABANTU BIDUTWAYE IKI. KO BENSHI BAVUGA N' IBITARI VYO, BABISHAKA, BABIZI( IBIGIRANKANA) MBEGA AKAGA(ISHYANO)!!! Kanda hano umusubize
HAHIRWA UWABABARIWE IVYAHA. IGIKENEWE NIBA WUMVA ARI IVYO WOWE USHAKA IMANA IKUGIRIRE NEZA. IMANA SI UMUNTU NGO YIBESHE. IVYAYO VYOSE BIRATUNGANYE. IVYO BURI MUNTU YEMERA ;;NI WE!! IVYO IMANA IDUSHAKAHO NIVYO VYIZA. Kanda hano umusubize
Ibi ndabona nta gishya cyabo, bakopoye Credo ya Kiliziya Gatolika ntagatifu kandi ishingiye ku Ntumwa. Ku bavukiye mu kwemera kwa ADEPR bo ntawabaveba. Ariko abahakanye umubyeyi wabo Kiliziya Gatolika hari igihe bazâbazwa impamvu batatanyije intama za Yezu essence ngo "bose babe umwe Dear nk'uko njye nawe turi umwe". Kanda hano umusubize
Charles, ibyo uvuga si ugufana Gatolika ubuhagazeho. 1. ngo guhakana umubyeyi 2 gutatanya intama. ndumva nta mu kristu uhakana ko Marie yabyaye Yesu kandi ko Yosefu yamureze bombi batoranyijwe kurera Yesu cg Yezu uziko mu gifaransa no mucyongereza ari 1. Gutatanya intama ni ibindi bindi kuko ubanza kuba umwungere, cg uri intama mu zindi. Jyewe nasengeye muri Gatorika ni mihango yabo nari nyizi yose.ariko wibuke ko muri gatorika kizira kubaza, ariko jyewe ukuntu bakubwira ngo kunywa inzoga (dukeyi) si icyaha....ugasanga nibindi byaha bitoboto byuririyeho, umuntu arabimenyereye.Umaze kwisomera bibiliya, ngo ni je nzira, ndi irembo....ni Christu gusa twahawe uhuza Imana nabantu...kwumva ko umutagatifu yadusabira(kenshi ni bazungu bapfuye!!!uhitaubona igituma ba sogokuru bari abagatorika ariko bagakomeza baraguza!!!). Ubusanzwe abagore bababwiye bikiramariya umubyeyi.....amaranga mutima ahita ameneka....noneho baberetse ifoto iriho umugore uteruye umwana( ngirango nkumenyeshe ko mu gihe cya Bikiramaliya nta foto cg strubtures zariho byaje 400 ans inyuma...uriya wumwana muzabaze abagiriki icyo bitaga Artemus na Temple ya Artemus nibyo byuzuye no kuri internet kuko byari ibigirwa mana. Nkwibutse ko kera abayahudi aribo Imana yari yaratoye ngo ibiyereke abandi....igihugu, ubwose bwose bwari bwifitiye ibyo busenga(urabizi kera mu rwanda, mu bashi bunyoro....bari bifitiye imana zabo(ibigirwa mana bemeraga. So kuvuga ngo ni ukuyobya intaama.... Kanda hano umusubize
IMANA IDUFASHE. SOMA ABAHIRIWE ARIKO;: "HAHIRWA UWABABARIWE IVYAHA" =DUHARANIRE KWEMERWA N' IMANA=. IMPAKA NTACO ZIZADUFASHA MUKUGIRA IHEREZO RYIZA. IMANA ITWEMERE Kanda hano umusubize
Ndabona ariko ari credo yo muri KILIZIYA GATOLIKA Kanda hano umusubize


c: text/html

text:
Kubera ukuntu Paul KAGAME yahemukiye bitababarirwa abanyarwanda benshi akabicira abavandimwe abenshi abaziza ubusa, ni ngombwa kurwanya ikibi kuko kidakwiye mu Rwanda. Kubera iyi mpamvu nta banga na rimwe ngomba kugirira Paul KAGAME n'agatsiko ke k'abicanyi biyemeje kuzamugwa inyuma.
Niyo mpamvu amakuru yose dufitiye ibimenyetso hano kuri SHIKAMA tugomba kuyatangaza uko yakabaye kuko ikigiye kumara abanyarwanda ari uguceceka bakanaceceka barimo gupfa bagashira bumva bikaba biteye agahinda.
Ku italiki 09 Gashyantare 2015 inkuru nziza yari itashye i Rwanda ariko SHITANI ikinga akaboko
Amakuru SHIKAMA dufitiye gihamya aravuga ko mu gitondo cyo kuwa mbere taliki 09 Gashyantare 2015 mu ishuri ryigisha abapolisi riherereye i Gishari mu karere ka Rwamagana hagombaga kubera umuhango wo guha amapeti abapolisi 466 bari barangije anasomo.
Kuri iyo taliki ababyeyi, inshuti n'abavandimwe b'abo bapolisi barikoze bajya mu birori batwaye n'impano bagombaga guha abo zigenewe. Ku rutonde rw'abagombaga kwitabira ibyo birori, umushyitsi mukuru yagombaga kuba Perezida wa repubulika KAGAME Pawulo ari nawe wihariye ububasha bwo kwambika amapeti abapolisi n'abasirikari nk'uko biteganywa n'itegeko nshinga rya repubulika y'u Rwanda.
Amakuru SHIKAMA dufite ni uko twari tuzi ko kuri iyo taliki 09 Gsshyantare 2015 abapolisi bagombaga kwambikwa amapeti ariko umuhango uburizwamo bituma dukurikirana impamvu yabiteye. Muri icyo gitondo, ngo Paul KAGAME mu nzira ajyayo yamenye ko bari buhamurasire byanze bikunze agapfa burundu niko gutegeka abari bamutwaye gukatira muri RUGENDE-KABUGA akisubirira mu biro bye ku Kacyiru.
Minisitiri Cheikh Mussa Fazil HARELIMANA wari ahagombaga kubera uwo muhango yahawe amabwiriza yo gutangaza ko umuhango wimuriwe ku yindi taliki bazamenyeshwa hanyuma
Intebe Paul KAGAME yagombaga kwicaraho yari iruhande rw'iya minisitiri Fazil ngo wiyemeje kuzamugwa imbere kandi koko ubanza bazajyana amaherezo kuko ntibwira ko yari gusigara iyo shebuja afunga amakofe. Cheikh Fazil rero ngo yakomeje gutegereza ko shebuja ahagera araheba ayoberwa ibyo aribyo!
Amakuru SHIKAMA dufite aravuga ko Kagame yagombaga kuhagera saa tanu za mugitondo ariko ngo byageze saa sita umuswayire Fazil atazi ikijya mbere ni uko abapolisi bumiye kuri MUGURU-SAWA ababyeyi batangiye kwijujuta bibaza uko biri bugende. Minisitiri Fazil ngo yagiye kubona abona General Jacques MUSEMAKWERI ukuriye umutwe w'abarinda Kagame agiye amusanga amubwira ko Kagame atakije.
Fazil utari wemerewe kubaza ibisobanuro byisumvuyeho yategetswe na Afandi MUSEMAKWERI kubwira abari aho ko umuhango wo gutanga amapeti wimuriwe ku yindi taliki bazamenyeshwa nyuma. Ababyeyi bo kubera ko abaturage batajya bajya muri izi nduruburi za politiki barikubise barataha bajya kwinywera izo basize benze.
Abapolisi bahawe amabwiriza yo guhama i Gishari kugeza italiki itazwi
Amakuru SHIKAMA dufite aravuga ko ACP Denys BASABOSE uyobora iryo shuri ryigisha abapolisi i GISHARI yahawe amabwiriza yo kubahamana kugeza igihe azahabwa andi mabwiriza. Abo bapolisi nta mapeti bambitswe kandi ibyo bagombaga kwigishwa byose byararangiye ku buryo ubu barimo kurya gusa nta masomo.
Abo mu gatsiko kagitsimbaraye kuri Paul KAGAME barimo gutekinika ukuntu abo bapolisi bazajyanwa mu nteko ku Kimihurura akaba ariho Kagame abahera amapeti batsindiye
Amayeri y'agatsiko ntabwo ararangira ariko igishimishije ni uko yose tuba twamaze kuyatahura. Kuwa gatatu, taliki 25 Werurwe 2015, abo bapolisi badafite icyo barimo gukora i Gishari bajyanywe ku Kimihurura mu ngoro inteko ishinga amategeko ikoreramo mu cyo bise urugendo shuri rwo gusobanurirwa imikorere y'inteko!
Mu rwego rwo kubarinda guhunyiza bakiriwe na Depite KALISA Evariste wababwiye ko inteko ishinga amategeko y'u Rwanda ngo igizwe n'imitwe ibiri ariyo abasenateri n'abadepite. Ubu se koko namwe bavandimwe banyarwanda ko FPR ikabya kutugira injiji, wajya kwambikwa inyenyeri ku rutugu utazi abadepite n'abasenateri? Ese kuki abandi bakoze KADETE mbere y'aba bo batajyanywe ku Kimihurura?
Ese kujyanwa mu inteko bihuriye he no kwambikwa amapeti? Bahavuye ngo bakomereje urugendo rwabo rwa mbuze uko ngira i Nyagatare ngo mu ruganda rukora amakaro. Ubu se gusura amakaro bihuriye he no kwambikwa amapeti bakoreye? Amakuru aturuka imbere mu nteko-Kimihurura aravuga ko bari bahagiye kugira ngo bicazwe muri za ntebe(kandi koko bazicajwemo) noneho barebe niba byashoboka ko Kagame ahabahera amapeti kugira ngo adapfa kuko kuri Kagame urupfu ruba i Gishari ariko i Kigali rutamutinyuka.
Mu gatsiko i Kigali biracika-bucece, Paul Kagame mu mazi abira, urutonde rw'abategetsi badashirwa amakenga ni rurerure barimo na Minisitiri Cheikh Fazil ubu ushobora guhunga cyangwa akicwa umunota uwo ariwo wose
Icyo gikorwa cyo gutanga amapeti cyaburijwemo cyangwa cyasubitswe niba ariko twabyita cyaciye igikuba mu gatsiko i Kigali ariko bucece. Ibi bikaba byarashyize Kagame mu ihurizo rikomeye kuko atatanze amapeti atari uko amapeti yabuze. Ibyo bintu bikaba byarateye Kagame umujinya noneho warimbura Kigali yose aho ubu bahugiye ku kumenya urutonde rw'abantu bose bari muri uwo mugambi wo kumuhitana.
Minisitiri w'umutekano Fazil HARELIMANA wakunze kwifata nk'umwana uvuna umuheha agapfumbatishwa undi ubu nawe ubwoba bwaramurenze ariko akaba afite n'ikindi kibazo cy'uko Kagame amukekaho ko kuba impamvu yari guturuka mu birori bya polisi abereye ku isonga nka MININTER, ko byanze bikunze ashobora kuba abifitemo uruhare. Iminsi iri imbere iduhishiye byinshi aho mushobora kuzumva uwavuze ko azamugwa imbere yahunze cyangwa yafunzwe.
Kagame nabasha no kubambika amapeti bakoreye leta ntizabona icyo ibahemba kuko isanduku yayo irimo ubusa
Iyo mvuze ko isanduku ya Leta irimo ubusa ntabwo mba mvuze ko Leta ifite amafaranga zeru(0) oya ntabwo aricyo bisobanuye. Isanduku ya Leta ishobora kuba irimo na za miliyari ariko politiki yo gucunga ifaranga ikerekana ko umunsi ku munsi igenda nabi kandi Leta ikabura ubushobozi bwo kwishyura iby'ibanze ikenera, kubura amadovize, guta agaciro kw'ifaranga,
kwiyongera kw'ibiciro ku isoko imbere mu gihugu, kigurisha umutungo wa leta Public Treasury Bonds(PTB) nk'ibyo BNR imaze iminsi ikora, icyuho gikabije hagati y'imishahara isumbana, ijanisha rikabije kuba hejuru ku nyungu zakwa amabanki y'ubucuruzi asaba inguzanyo,... Ibi byose mu Rwanda birahari kandi ntawe utabibona ari nabyo, iyo bikomeje, bihubanganya isanduku ya Leta ugasanga irimo ubusa.
Umusomyi wa SHIKAMA-RWAMAGANA
Shikamaye.blogspot.no
Shikama ku Kuri na Demukarasi(SKUD)

robotstxt: allowed

filter: keep


text:
Tariki ya 04/07/, ni umunsi ngarukamwaka wo kwibohora ku Giguhu cyacu. Ni umunsi w’amateka, ukaba umunsi w’ibyishimo, ukaba n’umunsi wo kwisuzuma kugira ngo ibyiza bimaze kugerwaho bisigasirwe.
Kuri iyi nshuro ya 23, kwizihiza uyu munsi byabereye ku rwego rw’imidugudu. Mu Karere ka Ngoma ku rwego rw’Akarere, uyu munsi wizihirijwe mu Mudugudu wa Kiruhura, Akagari ka Cyasemakamba Umurenge wa Kibungo.
Umuyobozi w’Akarere ka Ngoma, Bwana Nambaje Aphrodise ari kumwe n’abayobozi b’inzego z’umutakano, yagiye kwifatanya n’abaturage b’uwo mudugudu wa Kiruhura.
Nyuma y’ikiganiro ku mateka mabi yaranze Igihugu cyacu n’urugamba rwo kubohora Igihugu cyatanzwe n’ushinzwe Inkeragutabara mu Karere ka Ngoma, Lt. Col. Michel KAYIHURA, Umuyobozi w’Akarere ka Ngoma, Bwana Nambaje Aphrodise yahaye abaturage ikiganiro ku byiza byinshi bimaze kugerwaho na Leta y’ubumwe bw’Abanyarwanda nyuma y’uko Ingabo zihagaritse Jenoside. Yasabye abaturage gusigasira ibyiza bimaze kugerwaho, mu ngeri zinyuranaye uhereye mu bukungu, imibereho myiza, mu miyoborere myiza n’ubutabera. Yabasabye gukomeza kubumbatira ubumwe n’umutekano byo musingi w’ibyo biza byose.
Ibi birori byo kwibohora ku nshuro ya 23 byashojwe n’igikorwa cyo kuremera umusirikare wamugariye ku rugamba. Inama y’Igihugu y’Abagore(CNF: Conseil National des Femmes), yaremeye uwo musirikare witwa RUGEMA Leandre, imuha inka n’ibintu binyurananye bifite agaciro k’ibihumbi ijana na mirongo itanu(150,000).
SIBOMANA Jean Bosco
PRMCO/NGOMA


text:
Bavandimwe duhuje Rurema umwe, Imana imwe akaba ari na we Mubyeyi w, Abantu,
maze gusoma inkuru zasohotse muri „Inyenyeri news“( The Untold Stories: Rwanda Catholic Church Silent on the Third Term of Kagame? Umurungi) na Shikama(RWANDA-BURUNDI:«Musenyeri Évariste NGOYAGOYE yihanangirije kandi yamagana Petero NKURUNZIZA kuri manda ya gatatu. Musenyeri Smaragde MBONYINTEGE utegeka KABGAYI se nawe yaba yiteguye kwamagana no kwihanangiriza Paul KAGAME ushaka gutegeka u Rwanda ubuziraherezo??? Udahemuka)
Byatumye nandikira Kiliziya Gatolika ku madresse nashoboye kubona: Diyosezi ya Cyangugu, Byumba, Nyundo, Ruhengeri. Inkuru nabandikiye iteye gutya mu magambo avunaguye.
Mag. Rwamapfa Jean Baptiste
Heckenweg 6, A-8010 Graz, Autriche
________________________________________________________________
Ibaruwa igenewe Kiliziya Gatolika Graz, 11.03. 2015
Bantu bakuru ba Kiliziya Gatolika , Abanyarwanda benshi nanjye ndimo dusanga mwirengagiza ibibi byose bibera mu Rwanda guhera muri 94 kugeza ubu. Abantu barapfa, barahunga, bari mu byo bise ubudehe kandi banafite ubwoba bw, ubutegetsi buriho bwiganjemo n, abatazi Ikinyarwanda. Urupfu rw, Abanyarwanda Kagame adukoraho namwe ntirubasiga, urugero ni nka Padiri Evariste Nambaje twari tuziranye kuko yazaga muri Autriche tukabonana.
Mwibuke abo kiliziya Gatolika yahombye muri 94 biturutse ku ntambara twatejwe na Kagame. Abasenyeri bishwe bunyamaswa i Gakurazo, Ababikira babatobora inda, abapadiri b, abanyamahanga baramanikwa. Abapadiri bose ba Byumba bishwe nta numwe utaranyigishije kwa Mansuwi, urugero ni nka Hitimana Jozefu na Nkiriyehe. Abafurere nka Ndimukihe Aloys na Rukashungirwa Stani bo bari ni inshuti zanjye.
Mwibuke Kibeho yatangiye mu Rwanda mu myaka ya za 80 , buri munsi habaho ibonekerwa bikarangira nyuma y, urupfu rwa Habyarimana kuri 15.05. 1994.
Bantu bakuru ba Kiliziya Gatolika amasengesho nta bwo yonyine ahagije, mugomba kumenya ayo ariyo, igihe muyavugira, aho muyavugira, icyo muyavugira n, abo mubwira. Muravugira rero mu Rwanda. Igihugu cyarazambye kigwa mu irimbi biturutse kuri Kagame. Yikorera ibyo yishakiye mukaruca mukarumira. Agatsiko gakoma amashyi ngo ntabwo gashaka kumurekura mukabyumva mukinumira.
Kubona amashyaka ya opozisiyo yandikira Papa na ST. Egido ngo bayihuze na Guvernoma bagirane ibiganiro kandi ari mwebwe mwabigizemo uruhare, harimo kubyibazaho. Kubona Cardinal Laurent MONSENGO PASINYA yamagana Kabila ko atagomba guhindura Itegeko Nshinga, kubona Musenyeri Evariste NGOYAGOYE avuga ko amasezerano ya Arusha agomba kubahirizwa uko yakabaye, ariko Kiliziya Gatolika y, u Rwanda ikaba ntacyo ivuga ku bibera mu Rwanda, bitubera kwibaza uruhare mufite mu guhuza no kuzana amahoro mu Banyarwanda.
Mbere ya 59 Kiliziya Gatolika yagize uruhare runini mu kwunga Abanyarwanda no gutegura Demokarasi, abatarabishakaga bakanahunga ngo ntibabana n, Abahutu, banegura ibyo Kiliziya yababwiraga, ubu nibo bayifitemo ijambo. Nibo bayiyobora ku buryo bizwi ko nta muhutu wigeze uba musenyeri kuva muri 94. Misago wenyine uturuka iwacu ku i Rebero yishwe mu ma satanu ku ya 12. Werurwe kugeza na n, ubu ntibyumvikana. Abatutsi bakabeshya ngo Kiliziya yakoreraga Abahutu, nyamara abize amateka ya Kiliziya Gatolika mu Rwanda bashobora kwemeza ko Abatutsi bayungukiragamo kurusha Abahutu. Urugero ruzwi nuko Abahutu boherezwaga mu maseminari ngo ntibazabyare, Abatutsi bakiga mu mashuli ahanitse yanatumaga bajya mu mahanga.
Ibinyamakuri nka Shikama, umukozi wayo wanditse agira ati: Musenyeri Smaragde MBONYINTEGE wa Kabgayi se we yaba yiteguye kwihanangiriza no kwamagana Paul KAGAME kuri manda ya gatatu? Byerekana ko Abanyarwanda bababaye kandi bakagira ngo Kiliziya Gatolika ijye imbere yamagane Kagame watabye u Rwanda akaba anashaka gukomeza.
Ndabibasabye mufatanye n, abandi Banyarwanda (harimo bene wanyu, bakuru banyu,barumuna banyu na bashiki banyu) kubohora u Rwanda rwacu rufite uruhare runini ku Isi mu kwamamaza ijambo ry, IMANA.
Mag. Rwamapfa Jean Baptiste


text:
Uko wafasha umwana akareka kurya inzara.
Kurya inzara ni ikibazo gikunda kwibasira abana bikaba byitwa mu cyongereza onychophagia. Akenshi biterwa n’ikibazo mu marangamutima y’umwana cyane cyane kuba yumva adatuje muri we, kutigirira ikizere cyangwa se umwana uri ukomeza ibintu byose mu marangamutima ye (sensitive ). Dore rero ibyo wakora ugafasha umwana :
- Menya aho bituruka : Ni byiza kumenya igitera umwana kurya inzara kugira ngo umenye uko umufasha. Niba afite ikibazo ku ishuri ukavugana na mwarimu uko yamufasha niba ari mu rugo ukamenya uko uhindura ibintu bimwe na bimwe.
- Mufashe kureka ingeso : Nubwo rero waba wamaze gucyemura igitera umwana kurya inzara, hari igihe aba yafashe akamenyero ko kuzirya. Ni byiza rero noneho kumufasha kureka iyo ngeso umuha ibyo gukora byinshi, nka sport, imikino akoresha intoki cyangwa uturimo tw’abana two mu rugo ntagire umwanya munini wo kwigunga.
- Reka umwana nawe abyiyemeze : Biganirize umwana nawe yumve ko afite uruhare mu kubireka kandi abyemere ntibibe ku itegeko.
- Muhembe : Ikindi wakora ni ukumuteganiriza igihembo mu gihe azaba yarekeye aho kurya inzara. Ukamuha igihembo nka buri cyumweru kugira ngo bitere umwana imbaraga.
- Musigire ikintu ku nzara : Mu gihe umwana yiyemeje kureka kuzirya wamusigiraho ikintu gituma mu gihe yibeshye akazishyira mu kanwa yumva icyo kintu agahita abireka. Mbese bikamwibutsa. Wamusigira verni, cyangwa se ikindi kintu kirura arko kitamutera ikibazo mu gihe agishyize mu kanywa.
Hifashishijwe igitabo cyitwa “For raising Your child”
Photo : google


text:
Nubwo ariko abakobwa aribo bakunda gushyirwa mu majwi, burya ngo hari n’umusore usanga akundana n’umukobwa runaka nta kindi agamije uretse kurya imitungo ye.
Imbuga zitandukanye zirimo na Standard zagiye zandika ku miterere y’abasore nk’aba aho zagaragaje ko akenshi nta bikorwa bifatika bafite, ahubwo barangwa no kugerageza kwereka abakunzi babo ko ntacyo batabakorera ngo bishime ariko hagira ikibazo kivuka ugasanga ntibashoboye kwihangana.
Dore bimwe mu bizakubwira ko umusore mukundana ari muri iki cyiciro:
1. Bashishikazwa no kumenya amafaranga winjiza
Kimwe mu bizakubwira ko umusore mukundana ari umukuzi w’ibyinyo ni uko uzasanga ashishikajwe no kumenya amafaranga winjiza, uburyo wizigama ndetse akenshi ugasanga ashaka kugenzura uburyo uyakoresha.
Ikindi ngo abasore nk’aba usanga bakunze kugeza ku bakunzi babo ibitekerezo bitandukanye bijyanye no gushora imari, ariko washishoza neza ugasanga atari izindi impuhwe ahubwo ari amaco yo kugira ngo babone uko bakoresha umutungo w’abakobwa mu nyungu zabo bwite bitwaje urukundo rudahari.
2. Biyumvamo kuba abasore b’ibitangaza
Abasore nk’aba kandi ngo usanga akenshi bakunze gushyira imbere uburyo bagaragara inyuma mu buryo bukabije, ndetse bakiyumva nk’abasore b’ibitangaza ku buryo gukundana n’abo babifata nk’amahirwe ku bakobwa.
Ibi ngo bituma bumva ko abakunzi babo bagomba gukora ibishoboka byose bakabitaho binyuze mu kubahonga impano zitandukanye zirimo n’amafaranga, ku iturufu y’uko nibatabikora bazatandukana na bo.
3. Ntibashishikazwa n’umurimo
Benshi mu basore barangwa n’imico yo gukunda abakobwa bafite amafaranga usanga nta gitekerezo na gito cyo gukora bafite cyangwa inzozi zo kugera ku kintu runaka, ahubwo bagashishikazwa no gushaka abakunzi bafite amafaranga menshi.
Niba uri umukobwa ufite akazi kabone n’iyo kaba kataguhemba amafaranga menshi, ukaba ukundana n’umusore utagira akazi, aho gushaka icyo akora ugasanga anejejwe no gukoresha umutungo wawe gusa uritonde utazasigara uririra mu myotsi.
4. Bakunda kubaho ubuzima buhenze
Gukuda ubuzima buhenze ubwabyo si ikibazo, ariko uzasanga abasore bari muri iki cyiciro bakunda ibihenze gusa kandi nta gikorwa na kimwe bafite kibinjiriza amafaranga.
Usanga bakunda imyambaro y’agaciro, gusohokera ahantu hahenze ariko igihe cyo kwishyura cyagera ugasanga iteka barereka abakunzi babo ko wenda bibagiriwe amafaranga mu rugo cyangwa bayashoye mu bikorwa runaka bibyara inyungu kandi mu by’ukuri nta kintu na kimwe bifitiye.


text:
Nyamirambo ni kamwe mu duce tuvugwa cyane bitewe n’uko abagaturiye bafite umwihariko w’imibereho idaheza buri wese ndetse benshi ntibajijinganya guhamya ko nta handi baharutisha bitewe n’uko ubuzima bwaho bworoshye ndetse nta kintu kitahaboneka.
Ibi babihera ku kuba muri aka gace umuntu witwaje igiceri cy’ijana ashobora kugura ka mushikake, usanga mu bindi bice igurwa n’uwifite, isambaza za 200 Frw, ibishyimbo bitetse by’ijana n’ikawa y’amafaranga 50 n’ibindi.
Kuba Abanyarwanda benshi barimo n’ababa mu mahanga bahora batekereza ku ikawa igura igiceri cya 50 Frw, imaze imyaka igera kuri 67 icurururizwa i Nyamirambo ni kimwe mu byatumye IGIHE isura ikanavugana n’abahatuye; kugira ngo imenye imvo n’imvano yayo.
Umusaza w’imyaka 70 witwa Abdul Atibu uvuka mu Biryogo yemeza ko ikawa yatangiye kunyobwa muri aka gace ahagana mu 1950.
Yagize ati “Batangiye kuyinywa kera kuko nanjye navutse nsanga abasaza bayinywera hano buri gihe iyo babaga barangije akazi kabo.”
Ukutavuga rumwe ku kamaro k’ikawa mu kongera imbaraga z’umugabo mu buriri
Atibu yavuze ko amaze imyaka irenga 25 anywa ikawa ndetse atayinywa kugira ngo imufashe mu gihe cy’imibonano mpuzabitsina ahubwo ayikundira ko ituma adafatwa n’ibitotsi mu buryo bworoshye.
Ati “Ntabwo twe tuyinywa kugira ngo idufashe mu bijyanye n’ibyo gutera akabariro kuko kuva mbere na ba data hano barayihanyweraga.”
Kanani Mussa w’imyaka 50 we yashimangiye ko iyi kawa batangiye kuyinywa, abantu babavumira ku gahera gusa ngo baje gushiduka babona ababasekaga aribo bayoboke bayo b’imena.
Yagize ati “Mbere barabeshyaga ngo tuyishyiramo ibiyobyabwenge ariko ubu nabo basigaye baza tukayisangira kandi babonye ko ari iy’umwimerere. Icyo ntemera ni abavuga ngo tuyinywa kugira ngo idutere imbaraga kuko hari n’ababa bifitiye imbaraga zabo karemano ku buryo bashobora kuyinywa ntigire icyo ibafasha.”
Yakomeje agira ati “Njye nk’umushoferi ikawa nyikundira ko nshobora gutwara imodoka ijoro ryose simfatwe n’ibitotsi na bike ariko sinyinywa kugira ngo impe izindi mbaraga nk’uko njya numva abatayizi bayivuga.”
Gusa nubwo aba basaza bavuga imyato iyi kawa ko ibafasha mu kazi kabo hari n’urubyiruko ruvuga ko ruyinywa iyo rufite gahunda yo guhura n’abakunzi babo.
Umumotari witwa Muhizi Antoine yagize ati “Nibyo ituma umuntu adafatwa n’ibitotsi ariko ntibazakubeshye inongera imbaraga kuko iyo wayinyweye uba ufite impambara, gusa abantu bayinywa n’abayiteka ntibakunda kubyemera.”
Kuva mu myaka yo hambere, Nyamirambo yubatse izina ku ikawa ihuruza abatari bake kuko nta mugoroba w’ubusa usanga ku bicumbi by’aho icururizwa haba hasendereye abantu baturutse mu bice bitandukanye by’Umujyi wa Kigali bashaka gusogongera ku buryohe bwayo.


text:
Uko ikoranabuhanga rigenda rirushaho gutera imbere ni ko n’urubyiruko rurushaho kuryirohamo ndetse bamwe banarikoreshanabi. Mu rwego rwo guhangana n’izo ngaruka, ku wa 30 Ukuboza hazashyirwa ku mugaragro urubuga ruzafasha abakiri bato n’abakuze kwiga ijambo ry’Imana, gusengerwa n’ibindi bijyanye n’iyobokamana.
Pasitori Habyarimana Désiré wagize uruhare rukomeye mu ishingwa ry’urubuga Agakiza.org, atangaza ko urubuga rutaje gukora ubucuruzi ahubwo hari byinshi ruzafasha abantu mu gukurikira ijambo ry’Imana. Yagize ati “Urubyiruko rurimo rurangizwa n’ibiri hanze aha, kandi hari ubuhamya n’ibyiza bikorwa biri mu gihugu mu bijyanye n’iyobokamana bishobora gufasha abantu ariko ntibibashe gutangazwa. Tugiye rero gufasha abantu mu iyobokamana dukoresheje internet.”
Akomeza avuga ko mu gihe urubyiruko rwajyaga rujya mu nzu zicuruza internet (cyber-café) rukamara umwanya rureba amafilimi y’urukozasoni n’ibindi bitabubaka, noneho bazajya babona ibibubaka mu buryo bw’umwuka n’ijambo ry’Imana muri rusange.
Urubuga Agakiza.org rufite agashya k’uko ubinyujije mu gace kitwa icyumba cy’amasengesho, ushobora gutangiraho icyifuzo ufite, abakozi b’Imana batandukanye bakagisengera ukazasubizwa.
Mu birori byo kumurika uru rubuga bizatangizwa igiterane kiratangira kuri uyu wa Gatandatu tariki 29 Ukuboza 2012, urubuga rushyirwe ku mugaragaro ku cyumweru tariki 30 Ukuboza, ibi byose bizabera ku rusengero rwa ADEPR Kicukiro, bizanitabirwa n’abaririmbyi n’abapasitori batandukanye.


text:
Uyu mugore amaze iminsi muri Kenya aho yakoreye urugendo ku bw’igitaramo cyitwa ‘The Colour Purple’ giteganyijwe kubera kuri Uhuru Gardens mu Mujyi wa Nairobi. Mbere y’igitaramo, yasuye abanyeshuri biga kuri Korogocho anafasha abagore barwariye mu Bitaro bya Kayore.
Zari yagiranye ibiganiro bitandukanye n’ibitangazamakuru bikomeye i Nairobi ahishura bimwe mu byo atari yaravuze ku mibanire ye na Diamond, ibijyanye n’imibereho ye muri iki gihe adafite umugabo ndetse n’uko abasha kurera abana be agakomeza akazi ke nka rwiyemezamirimo bitamurogoye.
Mu kiganiro yagiranye na Mpasho yavuze ko adateganya kuba yarega Diamond amwaka indezo cyangwa amuhatira gukunda no kwita ku rubyaro rwe ndetse ahamya ko bameze neza.
Yagize ati “Kuki se namurega? Mu ntekerezo zanjye numva ko ari inshingano ze kwita ku bana be niba koko yizera ko agomba kubikora. Simbona impamvu n’imwe yatuma mujyana mu rukiko kugira ngo aze kureba abana be. Ntabwo ndi muri icyo cyiciro njye.”
Mu kindi kiganiro yagiranye na Citizen TV, Zari yagarutse ku buryo yafashe umwanzuro wo gutandukana na Diamond agahitamo kubitangaza ku munsi w’abakundanye. Yavuze ko ari ibintu yari amaze igihe atekerezaho ariko ataritinyuka ngo afate uwo mwanzuro.
Mu buryo bwo gushyenga yabanje kuvuga ati “Ubundi se ni ubuhe buryo burata buriye bwo kwibukirwaho kuri uriya munsi?”
Yongeye ati “Niteguraga kujya ku kazi, icyo gihe nari mfite ibintu byinshi ntekereza muri njye, niko kuvuga nti ‘uzi n’ikindi, Ibi bintu nabikora, nabishobora, ndashaka gutandukana n’uyu mutwaro ushaje, ndashaka gutangira urugendo rushya’.”
“Ndavuga ku buzima, ni igika nasomaga kandi n’ubundi naragisomye, nzi neza n’uburyo kirangiramo. Naribazaga nti ndamara iki hano nsoma ibintu nasomye nzi neza n’uko iyo nkuru irangira? Nahise mvuga nti uri ahashize, amagambo yaje nko mu isegonda rimwe gusa mba mbyigobotoye ntyo.”
Zari yavuze ko nubwo yafashe umwanzuro wo gutandukana na Diamond bitari ibimworoheye kuko yatekerezaga ku bana babyaranye bikamusaba kongera gusubiramo iyo nyigo anasuzuma neza icyo akeneye nk’umuntu akagitandukanya n’ibyifuzo.
Zari yavuze no ku gukoresha agakingirizo
Yagiriye inama abakobwa banyura mu byo yanyuzemo ko bajya bazinga utwangushye bakisubirira ku babyeyi babo hanyuma bagatangira ubuzima bundi bushya aho kuba indushyi z’abasore babaca inyuma.
Zari ageze ku cyiciro cy’abasore baca inyuma abakunzi babo, yababwiye ati “Simbagira inama yo guca inyuma abo mukundana, ariko mugihe kwihangana byanze, mugerageze mukoreshe udukingirizo.”
Ibi kuri bamwe byumvikanye nko kunenga Diamond wamuciye inyuma ntakoreshe agakingirizo.
Yakomeje ati “Ntabwo nutabikora bizakuzanira abana utifuzaga ahubwo bishobora no kukubera intandaro yo kwandura indwara zandurira mu mibonano mpuzabitsina nk’agakoko ka Virusi itera SIDA, atari n’ibyo gusa ariko ugiye kuzizanira n’umuntu wasize waraye ijoro ategereje ko umusanga mu rugo. Ubwo urumva ari inde urita kuri ibyo bibondo?”
“Njye n’abana banjye turi inshuti zikomeye”
Zari yavuze ku buryo abasha gukomeza umuryango we no mu gihe adafite umugabo, avuga ko byose abishobozwa no kuba agirana umubano wihariye n’abana be bakamwumva na we akamenya icyo bakeneye.
Yavuze ko icyo yibandaho mu mibereho ye ari ugushyira iby’ingenzi imbere akabikora mbere y’ibidafite agaciro kanini. Yanasubije ibibazo ku bijyanye no kuba abana be babangamirwa no kuba ari icyamamare.
Ati “Ntabwo abana nabashyira kure y’imbuga nkoranyambaga, sinabasha kubabuza kumenya ibiziberaho, n’iyo nabigenza ntyo, inshuti zabo zo ku ishuri birangira zibibabwiye byose ati ‘Wenda hari agakuru kerekeranye na mama wanyu ku mbuga nkoranyambaga, mwatubwiye neza uko byifashe, ubundi byagenze gute’ n’ibindi nk’ibyo.”
Yakomeje ati “Rero njye n’abana banjye turaganira, turi inshuti, dufitanye umubano uri ku rwego rw’ubushuti bukomeye, turicara tukaba twavugana buri kintu, nkababwira nti ‘nyoko muramuzi? Muratekereza se ko yaba yakoze biriya?’ bakambwira bati ‘Oya’, nkababwira nti ‘Muzi se impamvu abantu bari kubivuga kuriya?’ bakiriza, ni ibyo.”
Urukundo rwa Zari na Diamond rwashyizweho akadomo ku wa 14 Gashyantare 2018 ku munsi wahariwe abakundana [Saint Valentin] biturutse ku mahitamo y’uyu mugore wavuze ko yasheshe uwo mubano ku bwo kunanirwa kwihanganira gucibwa inyuma, undi avuga ko yari yaramuburiye kwitegura kuzamubonana n’abagore benshi bitewe n’umwuga akora.
Zari muri iki gihe yirerana abana batanu barimo uwitwa Pinto, Quincy na Didy yabyaranye na nyakwigendera Ivan Ssemwanga ndetse n’abandi babiri Nillan Dangote na Latifah Dangote yabyaye kuri Diamond.


text:
*Igitaramo bakise “Stir it Up the Gift of God”
Igitaramo Stir it Up the Gift of God kigiye kuba ku inshuro ya mbere, kikaba gifite intego yo kujya giha urubuga abana basohotse mu Urugero Music Academy mu gukomeza kwerekana impano zibarimo no kubatinyura gukora muzika.
Bitandukaniye he ni Urugero Music Talent?
Mu kiganiro Umuseke wagiranye n’umuyobozi wa Urugero Group, Ntamvutsa Arnaud yavuze ko “Stir it Up the Gift Of God live Concert” ari igitaramo kizajya cyunganira Urugero music Talent.
Ntamvutsa ati “Ubusanzwe Urugero Music Talent niho dutoranya abana bafite impano bajyaga bamarana natwe umwaka umwe, ariko kuri ino nshuro bazajya bamara imyaka ibiri.
Muri iyo myaka ibiri hazajya habamo umwaka umwe babanza guhura na bagenzi babo bababanjirije bakorane igitaramo twise “Stir it Up the Gift of God” nyuma babone kwitabira, ‘final’ (Urugero music Talent)”.
Ntamvutsa Arnaud avuga ko biteganyijwe ko abana bari muri Urugero Music Academy bazasoza mu kwezi kwa mutarama umwaka utaha bivuze ko iki gitaramo kizajya kiba rimwe mu myaka ibiri.
Iki gitaramo Stir it Up the Gift Of God cya mbere kizaba ku cyumweru taliki ya 21 Mutarama 2018, kizabera muri Healing Center inyuma ya Gare mu Giporoso, kizatangira saa cyenda.
Ni igitaramo cyatumiwemo abaramyi batandukanye nka True Promises, Glory to God worship team, Papy Clever, Bosco Nshuti, Mpundu Bruno ndetse n’abarimu bigisha muri Urugero Music Academy barimo (Dany, Sam na Dorcas), umuvugabutumwa wo kuri uwo munsi azaba ari Pst Habyarimana Desire.
Umwaka ushize Urugero group yahembye abana bitwaye neza mu marushanwa babarizwa mu gice cy’abaririmba indirimbo zihimbaza (Gospel) : https://umuseke.rw/abana-batojwe-na-urugero-music-academy-bararushanwa-banahembwe.html
Urugero group itoza abana bari hagati y’imyaka irindwi na 15 kugira ngo bazavemo abaririmbyi b’indirimbo zihimbaza Imana, bagaragaza impano zabo kugira ngo hatoranywemo urusha abandi agahembwa na bagenzi be bahemberwa uko bigaragaje.
Muri Mutarama 2016, abana 40 biyandikishije kugira ngo batozwe kuririmba indirimbo ziramya n’izihimbaza Imana no gukomeza gukurikirana imibereho y’ubuzima bwo gusenga.
Muri aba bana 40 haje gutoranywamo 15 nyuma haza gutoranywamo batanu barimo abakobwa batatu n’abahungu babiri bakomeza gutozwa n’iri tsinda risanzwe rikurikirana ibikorwa by’ijambo ry’Imana.
Daddy SADIKI RUBANGURA
UMUSEKE.RW


text:
Gicumbi – Intore ziri kurugerero ngo niwo musemburo w’iterambere ry’u Rwanda
Abanyeshuri barangije amashuri yisumbuye bo mu karere ka Gicumbi bari mu itorero bavuga ko ibikorwa ndetse n’ibyo bakorera mu itorero bibatoza kugira indangagaciro na kirazira ndetse bikaba ari umusingi w’iterambere ry’igihugu.
Intore 344 nizo zaturutse mu mirenge 3 muri imwe igize akarere ka Gicumbi zikaba ziri gutorezwa mu murenge wa Byumba mu kigo cy’amashuri cya G.de la Salle kuva tariki 4/1/2015 bakazamara iminsi itatu muri iri torero rizasoza tariki 7/01/2015 bavuga ko ibyo bigira mu itorero aribo musingi w’iterambera.
Ribwiruwumva Jean Bosco n’intore iri gutorezwa hamwe na bagenzi be baturutse mu mirenge 3 muri imwe igize akarere ka Gicumbi avuga ko hari byinshi batari basobanukiwemo neza ku mateka y’u Rwanda bigira mu itorero.
Zimwe mu nyigisho bigishwa harimo uburyo abanyarwanda bo ha mbere babanaga neza bafitanye ubumwe ariko abakoroni bakaza bakabibamo amoko bashaka kubacamo ibice kugirango babone uko babatanya bakabategeka.
Ibyo bikaba ari bimwe byaje gukurura umwiryane mu banyarwanda ndetse bituma haba na jenoside yakorewe abatutsi muri mata 1994.
Ikindi ni indangagaciro na kirazira byarangaga abanyarwanda ba kera bikaba ari nabyo bigishwa kugirango bibarange.
Muri kirazira ngo bigishwa uburyo bagomba kubumbatiramo ikintu icyo ari cyo cyose cyasenya ubunyarwanda dore ko ubu nyuma y’imyaka 20 ishize jenoside ihagaritswe n’ingabo za RPF inkotanyi abanyarwanda bamaze kwiyubaka muri byinshi.
Nambajimana Eric nawe asanga itorero rizatuma nk’urubyiruko bagira uruhare mu bikorwa by’iterambere.
Ngo nyuma yo gusoza itorero ngo bazajya mu midugudu yabo aho bazajya bakora ibikorwa by’urugerero bafasha abatishoboye harimo kububakira uturima tw’igikoni, kububakira ubwiherero kubatabugira, no kubafasha mu bindi bikorwa byo kubavana mubukene.
Umutoza w’intore ku rwego rw’akarere ka Gicumbi Simango Maxime avuga ko gutoza urubyiruko ubutore ari uburyo bwo kubafasha kwimakaza ubunyarwanda no kongera kubatoza ubupfura no kubaremamo ikizere kuko izo ntore arizo maboko y’u Rwanda rw’ejo hazaza.
Ikindi ngo babigisha inyigisho zibafasha gukunda u Rwanda no kubereka inzira nyayo yo kubaka igihugu cyababyaye birinda uwo ari we wese wasubiza u Rwanda inyuma.


text:
Ingero za B.A. umuntu ashobora gukorera imuhira
Niba bitakubangukira kubona ikintu cyiza ushobora gukora buri munsi, dore zimwe mu ngero z’ibyo wakora mu rugo no mu buzima busanzwe (igihe utari mu mutwe cyangwa itorero ry’abaskuti). Kwibuka ko igikorwa cyiza atari umugenzo udashyitse, igikorwa gisanzwe. Si ngombwa gushakisha ikintu gihambaye kandi cyateguwe!
- Gushora mugenzi wawe mu gikorwa cyiza.
- Kwiyemeza gukora icyo abandi badashaka gukora.
- Kwakirana ibyishimo umuntu uje kugusaba ubufasha.
- Gufasha kwiyunga abantu bagiranye amakimbirane.
- Gutiza mugenzi wawe ibikoresho byawe mu byishimo.
- Gusura abarwayi n’abantu bageze mu za bukuru.
- Gukina na mugenzi wawe yatereranywe n’abandi (yigunze).
- Gufasha kuzamuka ingazi uwamugaye ugendera mu igare.
- Guhesha agaciro ibyiza biranga umuntu abandi bannyega.
- Gutegura impano itunguranye (surprise) ku muntu wagize isabukuru (amavuko, batisimu, ugushyingirwa…)
- Kwandurura ibyombo nyuma y’ifunguro.
- Kugenzura (niba zidahari ugashyiramo izindi) impapuro z’isuku mu musarane.
- Gusubiza ibikoresho watijwe bimeze neza kurusha igihe wabihabwaga.
- Gusukura icyari cy’inyoni (icyarire cy’inyana, ikibuti cy’inkwavu, …)
- Gufata igihe ugahungura umukungugu ku bikuta by’inzu.
- Gufata agasambi ko mu muryango kagenewe gukandagizwa inkweto mbere yo kwinjira mu nzu, ukakajyana hanze ukagakunguta ngo gashiremo ivumbi.
- Gusukura ahanduzwa n’ibiganza ku muryango hafi y’icyuma bafataho bakingura.
- Gukandagira, ukazimya igisigazwa cy’umuti w’itabi mugenzi wawe yaguhaye! (Cyokora iyo tunywa itabi tujye tunazirikana ko rifite ubumara bwica, ndetse bwangiza n’ubuzima bw’abatarinywa).
- Gutoragura udupapuro tujugunyanze hirya no hino.
- Gushimira kandi usekera umushoferi wa bisi (nubwo wenda utari bwongere kuyigendamo).
- Gusomya mugenzi wawe ku kirahuri (cyangwa ikaneti) kabone n’iyo yagotomera akakigusubiza kirimo ubusa.
- Gutungira agatoki inzego z’umutekano zibibifitiye ububasha aho bacuruza ibiyobyabwenge.
- Guhungura umurayi w’ibitagangurirwa.
- Gukinga umuryango (n’amadirishya) mu gihe cy’ubukonje.
- Guhanagura ibitutsi n’ibikozasoni ku bikuta (by’imisarane rusange).
- Gutegurira inyoni ibyo zirya mu gihe cy’ubutita.
- Kujugunya ahabugenewe ibinyamakuru (ibipapuro) n’amacupa yakoreshejwe.
- Gutoragura ibisigazwa byanyanyagiye ku meza.
- Gutunganya ameza vuba na bwangu (kuyashyiraho igitambaro,…)
- Gutegura ku meza ifunguro rya mu gitondo mbere y’uko abandi babyuka.
- Guhaguruka ugahereza abandi ku meza, nubwo ataba ari wowe utahiwe kubikora.
- Kwandurura no gutunganya aho wafatiye ifunguro.
- Kwiyemeza kurera abana (ku buntu) nyuma ya saa sita (cyane cyane mu biruhuko).
- Kwandikira umuvandimwe uri kure y’abandi (mu bwigunge).
- Gushimira umuntu ukora isuku ku mbuga rusange.
- Kongera kwanika imyenda yahanutse (yahushywe n’umuyaga).
- Gusukura byibura umwe mu misarane rusange.
- Kumenya gushimisha umuntu utwanga.
- Guharira umwanya umuntu wihuta uri inyuma yacu ku murongo.
- Buri gitondo kujya kumena mu kimoteri imyanda iri mu gatebo k’ibishingwe no kagasubiza mu mwanya wako.
- Kuzigama, hanyuma ukabifashisha umukene muhuye mutaziranye.
- Gutoragura udupapuro twanyanagijwe mu cyumba nkoranyambaga.
- Guhindura itara ryashiririye.
- Kwihanganisha umuntu ufite intugunda.
- Guheha amabyi y’imbwa ukayajugunya mu rwobo.
- Gukoresha ibintu byajugunywe kandi bigifite akamaro.
- Gutera indirimbo mu gihe cy’amakuba.
- Gufasha igitambabuga kuzamuka ingazi.
- Kujya gushaka ibintu bikenewe mbere yuko abantu babibura.
- Kuzamura ingazi umutwaro w’ibirayi (ibiribwa).
- Kumenya gusetsa umuntu unaniwe.
- Gufunika igitabo cy’isomero rusange gitangiye kwangirika.
- Gufasha umuntu uremerewe gupakira umuzigo we mu modoka.
- Gukumira uburiganya ku kazi.
- Kuramukanya ubupfura umuntu uri ku murimo we.
- Gufata iya mbere ujya gushaka itorosho amazi iyo amenetse.
- Gufasha umuvandimwe kugandukira Imana.
- Guha umutobe w’imbuto mu gihe cy’izuba umugenzi unaniwe.
- Gutora ibipapuro bitabora byaguye mu byatsi.
- Gutoragura ibuye ry’umuriro ryaguye hasi mu iduka.
- Gutunganya icyumba cy’inama ntawe ukubwirije.
- Guha icyicaro abagukuriye, abarwayi, abafite ubumuga muri bisi.
- Kwandikira (koherereza) ikarita y’ibyishimo umuntu ufite umunsi mukuru.
- Gutunganya neza ibintu binyanyagiye hirya no hino.
- Koherereza umuntu impano (umutsima uryohereye-cake), ubikoze mu ibanga ku buryo batamenya uwayohereje.
- Gutoragura mu nzira ibimene by’amacuba bishobora gukomeretsa abantu.
- Kwibwiriza kuyobora umuntu uyobagurika.
- Kwita by’umwihariko ku bikoresho rusange.
- Gushyira mu ibanga ururabo ku meza y’ababyeyi.
- Kwicira igiti (ikimera) ibigipfukirana.
- Gufunga robine igihe amazi ameneka.
- Kwishyurira urugendo umuntu udashaka kwishyura muri bisi.
- Guhanagura rwihishwa inkweto za mugenzi wawe.
- Gufata igihe ugatega abandi ugutwi nyamara ufite gahunda yihutirwa.
- Gusangira ibyishimo na mugenzi wawe mudasanganywe ubucuti.
- Guha igihembo cy’ishimwe mu buryo butunguranye umukozi ukubura ku muhanda.
- Kuvomerera ikimera no guhungura umukungugu ku mababi yacyo.
- Gusasira rwihishwa umuntu wagize ubute bwo gusasa uburiri bwe.
- Kujya kuzimya itara mu cyumba kitarimo umuntu.
- Kwitambika kugira ngo urengere umunyantege nkeya.
- Kuyobya ikiganiro cyashoboraga gushyamiranya abantu ukagisimbuza ikindi kiganiro cyiza.
- Kumesa itorosho yo mu gikoni.
- Gufasha gupakurura imizigo bavuye guhaha.
- Koza agasahani imbwa cyangwa injangwe iriraho.
- Gusana igikoresho cyangiritse.
- Isengesho ryo gusabira abapfuye baratereranwe.
- Guhungura umukungugu mu modoka.
- Kurekera mugenzi wawe inzira wishimye, kandi ari wowe wari ufite uburenganzira bwo gutambuka mbere mu muhanda.
- Gutwara umuntu (guha lift) uguteze ku muhanda ukamugeza aho agiye.
- Koza ikirahure cy’imodoka nta gihembo usabye.
- Gukura mu muhanda ikinyamushongo (inyamaswa) cyashoboraga gukandagirwa n’ikinyabiziga.
- Kuzuza ibitoro mu kinyabiziga mbere yo kugisubiza uwakigutije.
- Guhagarara utwaye ikinyabiziga kugira ngo umunyamaguru yambukiranye umuhanda.
- Gusenga usabira umuntu wakugiriye nabi uyu munsi.
- Guha umwana icyo atwaramo itara (bougie) mu rusengero.
- Kujya gushyira indabyo no gusengera ku mva y’umuntu utazwi.
- Gushyira indabo ku mashusho rusange.
- Gutunganya udutabo tw’indirimbo n’amasengesho mu rusengero.
Byanditswe : tariki ya 11 Kanama 2017 saa 12:22:47, ubu
, : 1631
Uwabitangaje : Robert Makuta


text:
Ubukwe bw’umunyonzi bwafunze imihanda
Umunyonzi wo mu Karere ka Burera yakoze ubukwe agenda n’amaguru, aherekezwa n’abantu baririmba, babyina, bavuza amafirimbi, buzura umuhanda imodoka zirahagarara.
Uwo munyonzi, utuye mu Murenge wa Cyanika, yitwa Mbonyinshuti Jean Bosco. Ku wa kabiri tariki ya 19 Nayakanga 2016, ni bwo yasezeranye imbere y’Imana n’umugore we witwa Murekatete Seraphine.
Ubwo bavaga mu rusengero, nta modoka zigomba kubatwara zari zihari kuko ngo ntazo bari bakeneye.
Bahisemo kugenda n’amaguru umuhanda wose, bashagawe n’abanyonzi bari ku magare atatseho indabo n’ibyatsi, n’abandi bantu bagenda baririmba banabyina, harimo n’abavuza ifirimbi na Vuvuzela.
Banyuze mu muhanda wa kaburimbo Cyanika-Musanze, barawuzura, bawugendamo ahantu hareshya nk’ibilometero bibiri, mbere yuko bagenda mu muhanda w’igitaka ugana ahabera ibirori. Aho banyuraga hose abantu batandukanye basohokaga mu nzu, bakajya kwihera amaso.
Imodoka zanyuraga muri uwo muhanda, zibaturutse inyuma, zagabanyaga umuvuduko zikabakurikira, naho izituruka imbere zirababererekera ngo batambuke. Zimwe zikabavugiriza amahoni ngo batange inzira ariko bikaba iby’ubusa.
Gusa ariko, Polisi y’u Rwanda ikorera mu muhanda yahageze, isaba abageni n’ababaherekeje kunyura ku ruhande rw’umuhanda kugira ngo badateza impanuka ndetse banareke imodoka ziganjemo izitwara abagenzi, zitambuke.
Ni umuco umenyerewe i Burera
Mu Karere ka Burera ni umuco umenyerewe ko abageni bagenda n’amaguru baherekejwe n’imbaga y’abantu baririmba banabyina, nk’uko Mbonyinshuti abihamya. Avuga ko we n’umugorw we bahisemo kugenda n’amaguru kugira ngo ibirori byabo birusheho kuryoha.
Agira ati “Nahisemo kugenda n’amaguru kugira ngo ikirori cyanjye kigende neza. Iyo nshaka nari gutega imodoka! Byongera ‘courage’ nyinshi cyane, ‘appetit’ mbese!”
Kuva ku rusengero aho basezeraniye, kugera mu rugo rwabo ahabereye ibirori, bagenze ibilometero birenga bitatu.
Nubwo umuco w’abageni bagenda n’abaguru, umenyerewe mu karere ka Burera, iyo uwashyingiwe ari umunyonzi cyangwa umumotari biba bidasanzwe kuko usanga amagare n’moto byatatswe indabo, bizenguruka mu muhanda bivuza amahoni n’inzogera.
Ntibarikure Ascension, umwe mu banyonzi baherekeje Mbonyinshuti, avuga ko iyo umunyonzi yakoresheje ubukwe, bagenzi be bagomba kumushyigikira byimazeyo haba mu kumutera inkunga y’amafaranga ndetse no kumuherekeza kugeza ubukwe burangiye.
Ntibarikure ahamya ko Mbonyinshuti wakoze ubukwe ari muri Koperative yabo, igizwe n’abanyonzi babarirwa muri 50. Buri munyonzi yatanze 500FRW yo kumushyigikira.
Agira ati “Tumutera inkunga tugafata amafaranga, tugashyira mu ibahasha, nk’umuyobozi wacu akavuga ijambo…turamuherekeza tukamugeza mu rusengero, nyine bamara gukora imihango, tukongera tukamuzana mu rugo, tukishimana na we ubukwe bwarangira tugataha.
(Kugenda) N’amaguru ni byo byiza, tugenda twiyereka hano mu muhanda, abantu bose babireba. Nabo bavuge bati ‘uko bakoreye uriya nanjye babinkorere.”
Babikora ngo banagamije guca umuco wo kwishyingira
Abanyaburera batandukanye bemera umuco w’abageni bagenda n’amaguru, bavuga ko uwo muco ari mwiza kuko unarwanya indi mico yo kwishyingira ndetse no gukocora bigaragara ahenshi mu Karere ka Burera.
Hanyurwimfura Felicien, umwe muri abo baturage, avuga ko umuntu wasezeranye imbere y’amategeko ndetse n’imbere y’Imana bagomba kumushyigikira, bakamuririmbira bakanamubyinira.
Agira ati “Buriya hasezerana bake muri twe! Ni yo mpamvu twe twishimye kugira ngo n’abarimo na bo tubashishikarize gusezerana…benshi barakocora (kwishyingira), bikarangira, ntagire anasezeranaho na rimwe.”
Umukobwa witwa Uwera Francine, na we ahamya ko uwo muco wo guherekeza abageni, bagenda n’amaguru, babaririmbira ari mwiza kuko ngo ubatera ishyaka nk’abakobwa, na bo bagaharanira kuzakorerwa ibyo birori ku manywa aho kugenda nijoro bishyingiye.
Agira ati “Nkatwe nk’abakobwa nyine twakabiharaniye, tukagira ishyaka ryo kwiteza imbere natwe tukagera kuri ibyo byiza, bakadushyingira ku manywa nyine ntitugende nijoro.”
Nubwo uwo muco ugikorwa mu Karere ka Burera, ntubuza ko hakigaragara abishyingira. Haboneka bamwe mu bakobwa bishyingira bataranageza ku myaka 21 y’amavuko. Akenshi ngo babikora kubera ko ngo mu cyaro umukobwa ugize imyaka 20 baba bumva yashaje.
Hari n’abandi bishyingira babitewe n’ubukene, bumva ko ngo nibashaka umugabo bazikenura, abandi bo ngo bakishyingira kubera amakimbirane mu miryango yabo.
Dukurikire ukanda kuri Like
Ibitekerezo ( 11 )
Mbega nibyiza ababageni bazubwenge ntampamvu yogukora Ubukwe buhanitse ngowibagirweko nejo uzabaho urugo ruhire ruyobowe nuwiteka
Ahaaa! narinziko murwanda ntahantubakoresha ubukwe ngobagende namaguru
mukomeze muduhe amakuru yaburi karere nibyiza cyane
Uriya muco wiburera ni umwihariko ntahandi wawusanga kandi bazawukomereho
kuko nibashaka kwigana uwahandi bizaba bibaye kwigana ingendo yundi
nibyiza bigaragazako yabanye urugo ruhire
Tubifurije urugo ruhire n’ imigisha ituruka mu ijuru kwa Data.Yesu ashimwe.
aha,mbega,ikirori;nibyiza ariko kuzura umuhanda, nanone si byiza pe.yego umuco ningombwa ariko tugashiramo nubwenge,amakoma koko imico iragwira.
Ubu bukwe ni bwiza nanjye ni bwo nzakora
Ni byiza nanjye ndabashyigikiye,burya aho gukoresha byinshi ukamariraho ayari kugutunga wakora ibyoroshye ntusesagure kuko nyuma y’ubukwe ubuzima burakomeza


text:
URUKUNDO
Dore Ibimenyetso byakwereka umukobwa waryoshya imibonano umurebye mu maso!!
Nkuko abantu twese tudahuje imico ndetse n’imitere y’umubiri ninako burya n’imyitwarire yacu mu gihe cyo kubaka urugo (gukora imibonano mpuzabitsina ku bashakanye) iba itandukanye.
Iyo abashakanye buzuzanya mu gihe cyo gutera akabariro usanga urwo rugo ruhora rutuje mbese nta makimbirane aturuka mu byabereye ahiherereye arangwa muri urwo rugo, n’iyo mpamvu rero uyu munsi tugiye kwibanda cyane ku bimenyetso bishobora kukwereka umukobwa wagufasha kugira icyo wimarira mu gihe mwaba mu rushinze , ari n’abyo umukobwa wese agomba kugerageza kwitaho kugirango azabashe gushimisha umukunzi we mu gihe azaba yafashe umwanzuro wo kubana n’uwo adashaka gutakaza mu gihe cye asigaje ku isi.
Mu muco wacu wa kinyarwanda ubundi uvuga ko iyo umukobwa yagize amahirwe yo kubana na Nyirasenge akamuha impanuro z’uko bita ku mugabo uwo mukobwa aba ashobora kuba yakwitwara neza mu gikorwa cyo gutera akabariro gusa nanone ibi ntawabishingiraho kuko hari nigihe wasanga na Nyirasenge ari inyanda muri icyi gikorwa.
Bityo rero uyu munsi twagukoreye ibimenyetso bishobora ku kwereka umukobwa ushobora kwitwara neza mu gihe cyo gutera akabariro ukurikije uko umubona mu buzima busanzwe.
1. Umukobwa ubasha kwiterura si unanutse gusa, kuko hari umukobwa uzasanga ananutse ariko nta gatege yigirira kimwe nuko uzabona umukobwa ubyibushye cyane kandi ahorana ingufu n’imibaduko. Umukobwa ugenda asodoka uwo nta kigenda, ahubwo wa mukobwa ubona yiterura akava hasi, akihuta mbese ukabona yiyoroshya nk’ibaba kabone nubwo abyibushye, uwo aba yaryoshya imibonano.
2. Umukobwa ufite umubiri worohereye nk’isashi irimo amazi, ufite hagati y’amaguru hegeranye, ufite ku kiziba cy’inda hasa nk’ahabyimbye uwo aba aroshya imibonano.
3. Umukobwa ugira ubukirigitwa, kandi akagira amarangamutima menshi (sentiments and emotions). Wa mukobwa urizwa n’ubusa, yababara akarira yakwishima akarira.
IBITEKEREZO
-
muraho? mwatubwira position zatuma umuntu aryoshya imibonano.
-
muratubesha!
-
Non Bury Umukobw Adakwij Iz Condition Wew Ntaryosh Imibonano?Ushobor Kub Ukwij Condition Zose Mugab Utazi Comment On Pratique.Ahubw Za Mutubwir Nuko Ushobor Gutegura Umukobwa.
-
Ndabakuriye dukomeze
gutanga ibitekerezo
-
Komez Ibnd Natw Turi Inyuma Yany
-
Sha Ntibaguhariz Ahubwa Jamutubwir Nutundi
-
Ntimwadusiguriy Neza Can Gusa Turabashimiy
-
Ntimwadusiguriy Neza Can Gusa Turabashimiy
-
Wapi Buriya Mwakwibesh Umukobwa Uwariw Wes 1 % Abadakirigitwa Ariko Uwariw Wes Umuteguy Neza Nakabuza Mutishimira Mwempi Imibonano Yanyu
-
Wapi Buriya Mwakwibesh Umukobwa Uwariw Wes 1 % Abadakirigitwa Ariko Uwariw Wes Umuteguy Neza Nakabuza Mutishimira Mwempi Imibonano Yanyu


text:
Urwenya: Umunsi umwe imana yazindutse itanga amategeko mu ijuru
Umunsi umwe imana yazindutse itanga amategeko mu ijuru
Umunsi umwe imana yazindutse itanga amategeko mu ijuru ibwira Yezu ngo amese anatere ipasi. Ibwira Bikira Mariya ngo ateke igitoki n'indagara. Ibwira abamarayika ngo bacurange banaririmbe ntihabe irungu, nuko Imana yitera igishura ijya mu isi gutembera, igezeyo ihura na Satani. Imana iti "Yezu akuzwe Sata?" Satani iti" akuzwe nanjye nkuzwe." Imana iti "urumva uburyo wigereranije?" Satani iti "nyamara nanjye mfite imbaraga, ba uretse urareba ibyo usanga iwawe" Imana irakomeza iritemberera. nuko mu ijuru umuziki urashyuha, Yezu asiga imyenda yateraga, asiga atanacomoye ipasi imyenda yose irashya. Bikira Mariya nawe asiga inkono ku ziko ajya kwiyumvira ingoma, ibiryo nabyo sugushirira byiva inyuma. Imana aho itahiye, imenye ibyabaye irarakara, ifata ya nkono yashiririye na ya myenda yahiye byose ibijugunya mu isi, iti "mwahisemo umuziki ubwo niwo uzajya udutunga ntabyo kurya no kwambara mbivuyeho nzigumanira iki gishura"
Shyiraho Igitekerezo!
Subscribe to: Post Comments (Atom)


text:
Abantu benshi cyane cyane abakora mu mahoteri n’amazu yakira abagenzi, bavuga ko nubwo abagabo b’abirabura badahitamo gushaka abagore b’abazungu, bakunda gusohokana nabo mu gihe cyo kwishimisha kurusha uko bahitamo abiraburakazi bene wabo.
Nkuko tubikesha ikinyamakuru La Scandaleuse, hari bimwe mu byagaragajwe bitera abagabo birabura ayo mahitamo nkuko byagaragajwe n’uwitwa Gold Digger.
10. Abazungukazi ngo bakundirwa imisatsi yabo itagorana igatuma birekura nko ku bakunda koga, mu gihe abirabura kazi bata igihe barwana n’uko imisatsi yabo itajyaho amazi ntibite kuwo basohokanye. Uko kwisanzura kw’abazungukazi rero ngo kuryohera abagabo.
9. Abazungukazi ngo ntibakunda gusubiza cyane iyo umugabo ababajije. Iyo umugabo agize icyo amusaba cyane cyane amutegeka umugore ntatindiganya mu gihe abiraburakazi batinda kwemera. Ariko ngo ibi si kubazungukazi bose.
8. Ngo kwerekana (presenter) umuzungukazi ku bantu b’incuti byorohera umugabo kurusha kwerekana umwiraburakazi, kuko aba bo hari n’ubwo babyanga cyangwa ibyo ubasabye ntibabikore kubera kugira isoni ukaba waseba.
7. Abazungukazi ngo baba bitwara neza mu buriri kuko icyo umugabo amusabye agikora bigatuma aryoherwa, kandi gusohoka kwinshi kukaba kuganisha aho ngaho.
6. Kubera imibereho myiza ya benshi muri bo ndetse akenshi bakaba baba bifitiye ayabo, abazungukazi ngo ntibakunda gutuma umugabo basohokanye atakaza amafaranga menshi kuko ibyo bakenera byose babyibonera cyangwa baba barabibonye ahandi.
5. Abazungukazi bakunda impano zoroheje ariko zigaragaza urukundo nk’indabo n’ibishushanyo aho kwishimira ibintu bihenze nk’imirimbo n’imyambaro.
4. Ikindi abagabo b’abirabura bakundira abazungukazi ngo ni uko na nyuma yo kugirana ibihe byiza nta bindi bibazo baza kubatura nyuma nk’iby’amikoro n’ibindi.
3. Iyo muri kumwe, umugabo yasuwe, yasuye umugore cyangwa basohotse, ngo abazungukazi ntibitega mu kwita ku bagabo babakorera utuntu tubashimisha nko kubatekera, kumukarabya n’ibindi bigamije kwishimira umugabo.
2. Ngo iyo yakwemereye, umuzungukazi ntashobora kuguteza ikibazo icyo aricyo cyose cyatuma umugabo arakara cyangwa ababara.
1. Ikiruta ibindi byose mu gukururira abazungukazi abagabo b’abirabura, ngo ni uko abazungukazi ari abanyakuri (akwanze cyangwa agukunze, yishimye cyangwa ababaye, anyuzwe cyangwa atanyuzwe) arabigaragaza.
Niyo mpamvu mu gusoza ibi bintu 10 uwitwa Dj FunkMaster Flex kuri internet yagize ati “niba ushaka kwishimana n’umukobwa kandi ntaguteze ingaruka, hitamo umuzungukazi”.
Ibintu 10 bituma abirabura bishimira gusohokana n’abazungukazi
Abantu benshi cyane cyane abakora mu mahoteri n’amazu yakira abagenzi, bavuga ko nubwo abagabo b’abirabura badahitamo gushaka abagore b’abazungu, bakunda gusohokana nabo mu gihe cyo kwishimisha kurusha uko bahitamo abiraburakazi bene wabo.


text:
Urwenya-Umugabo umwe yagize isabukuru y'imyaka mirongo ine
Umugabo umwe yagize isabukuru y'imyaka mirongo ine
nuko kuri uwo munsi abyutse umugore arijijisha ntiyanamwifuriza isabukuru
nziza. Afata ibyo kurya bya mu gitondo abana be nabo ntibagira icyo bamubwira nuko ajya kukazi. Ahageze secretaire amwakiriza sourire na happy birthday to you.
Umugabo arishima ati "nibe nawe aranyibutse."
Saa sita secretaire ati "tujye gusangira." Baragiye muri restaurant umugabo yishimye ati "uyu munsi nari nawutangiye nabi ariko urimo kuba mwiza."
Bavuye kurya Secretaire ati "waje tugaca mu rugo ko ari anniversaire yawe kandi ukaba uri patron wafashe apres midi yawe? Patron mu mutima ati "ibintu birimo kuba byiza uvuze ukuri tugende."
Bageze mu rugo secrétaire ati "niba ntakibazo ngiye kwitunganya gato ndaje ." Ubwo yinyabya mu cyumba wamugabo nawe aba akuyemo imyenda yose aho yari asigaye muri salon!!! Mu kugaruka secrétaire aza akurikiwe na madamu wa patoro afite gato y anniversaire , n'abana be
amaboko bayujuje amakado....
Shyiraho Igitekerezo!
Subscribe to: Post Comments (Atom)


text:
Ikidushishikaje ni uguteza imbere igihugu cyacu – Perezida Kagame
Perezida wa Repubulika Paul Kagame avuga ko igishishikaje Abanyarwanda ari uguteza imbere u Rwanda kuko nta wundi uzabibakorera.
Yabitangarije i London mu Bwongereza ubwo yatangaga ikiganiro mu nama yiga ku iterambere rya Afurika, yateguwe n’igitangazamakuru cyo muri Amerika (USA) cyitwa Wall Street Journal, tariki ya 07 Werurwe 2017.
Muri icyo kiganiro Perezida Kagame yabajijwe icyo atekereza ku byo abantu batandukanye bavuga ku Rwanda birimo guhindura itegeko nshinga.
Yasubije ko Abanyarwanda aribo bahitamo ikibabereye kuko nta wundi uzakibahitiramo.
Agira ati “Ikidushishikaje ni uguteza imbere igihugu cyacu. Tutiyitayeho nta wundi wazatwitaho. Tuzakora icyo twakagombye gukora kitubereye! Ibyo abantu batuvugaho bitandukanye ntabwo bidutwara umwanya.
Icya mbere ni uko Abanyarwanda bishimira icyo bari gukora kandi bakagikora! Nta kizatubuza gukora ikibereye Abanyarwanda.”
Akomeza avuga ko abo bose bavuga u Rwanda bazakomeza kuruvuga kandi “tuzakomeza gutega amatwi inyigisho bashaka kuduha ariko ntibizaturangaza.”
Perezida Kagame avuga ko u Rwanda rwakuye isomo ku byo rwanyuzemo akaba ariyo mpamvu mu iterambere ryarwo Abanyarwanda aribo baza mbere ya byose. Harebwa uburyo bagira uruhare mu iterambere ryarwo n’uburyo iryo terambere ribageraho.
Perezida Kagame ubwo yatangaga icyo kiganiro, Abanyarwanda baba mu Bwongereza bari baje ku mwakira bafite ibyapa bimuha ikaze banafite amabendera y’u Rwanda.
Arangije ikiganiro yahise ajya guhura nabo. Yabashimiye uburyo bamwakiriye avuga ko yishimiye kuba ari kumwe nabo. Yabashimiye kandi uruhare bagira mu iterambere ry’u Rwanda.
Perezida Kagame ariko yabahamagariye gukomeza kubana mu bumwe aho bari mu Bwongereza nkuko Abanyarwanda bari mu Rwanda babana mu bumwe.
Ati “U Rwanda tubamo muri iki gihe ni u Rwanda rwunze ubumwe, aho abafite imbaraga bafata ukuboko ab’intege nke. Icyo nicyo kitugira abo turibo.”
Andi mafoto
Reba Video Abanyarwanda baba mu Bwongereza bakirana ibyishimo Perezida Kagame
Dukurikire ukanda kuri Like
Ibitekerezo ( 13 )
inzira iracyari ndende mu rugendo rwo kwiyubaka ndetse no kwiteza imbere, ibi rero bizagerwaho mu bufatanye bwa twese abanyarwanda tudateze inkunga zizava ibwotamasimbi ahubwo twe twishakamo ibisubiz, dukora cyane ndetse tutemera gukikamirwa mu ntambwe zacu izi n’izi, kandi ni dushyira hamwe nkuko tubirimo ubu ntacyo tutazageraho!
ngiyo rero impamvu abanyarwanda tuba tumushaka rwose nuko tuz9i byinshi amaze kutugezaho , imvugo ye ihora ariyo ngiro
twe abanyarwanda rwose nicyo tugukundira kandi nicyo gituma twumva tuigushaka ngo ukomeze utugende imbere muyobozi mwiza , kuko ikikuraje ishinga ni imibereho myiza yacu abanyarwanda
nibyo koko igihshishikaje twe abanyarwanda ni iterambera ry’iki gihugu cyacu kandi iri terambere rizava muri twe abanyarwanda, ntahandi duteze amaso uretse kuri twe ubwacu!
reka mbabwire, muzi ko iyo tutaza kugira ubuyobozi bwiza kandi buzi kwihagararaho izi mbwa z’abazungu ziba zitunyara hejuru! nibo soko y’amakimbirane yaranze abanyarwanda ndetse yaje no kugeza kuri Genocide yakorewe abatutsi ariko iyo urebye n’uyu munsi usanga bagifite ivogonyo aho kugira ipfunwe ry’ibyo bakoze! iyo babona abanyarwanda barahisemo kwiyubaka, abagahitamo kwishakira ibisubizo ubwabo, bakaba barahisemo gukoeza kwiyubaka bibabera ihurizo rikomeye, bikababera imboga,izi ndetse bakumva bashaka icyasenya ubu bumwe bumaze kugerwaha! gusa dukizwa n’uko twe ubwacu dusigaye tuzi kwifatira ibyemezo ndetse tukamenya guhitamo uko bikwiye!
abanyarwanda aho twavuye turahazi ndetse n’uko twahavuye turabizi, ntago ari ibintu byari byoroshye kuko byasabye ingufu nyinshi cyane kugirango bigerweho, ubu aho tugeze ubu nta gihugu iki n’iki cyangwa se umuntu uyu n’uyu waza ngo aje kutubwira ibyo gukora, ibyo tugenderaho ndetse ngo yumver ko ibyo atubwira aribyo byiza kuruta ibyacu ubwacu twihitiyemo! niyo mpamvu rero abavuga bazakomeza kuvuga, amanyamashyari bagakomeza kugira amashyari, ariko u rwanda rugatera imbere hamwe n’ubuyobozi bwiza!
igishishikaje abanyarwanda ni ugutera imbere, kubaka igihugu cyacu, kubaka ubumwe burambye bw’abanyarwanda ndetse ko gusenyera umugozi umwe ngo twese hamwe twirinde icyazashaka gushegesha iki gihugu cyangwa ngo kibangamire ubusugire bwacu! twese hamwe iki gihugu cyacu tuzagihindura Paradizo!
umusaza yabahaye amasomo, ntago ibyabo ari ntamakemwa kuko akenshi n’ubwo bateye imbere usanga n’ibyacu bakiri mu nzira yo kwiyubaka nabyo bisa n’ibyabo! bityo rero ntibakumve ko bo ibyabo aribyo byiza kuruta iby’abandi!
Guteza imbere u Rwanda rwose iri sezerano Perezida wacu yararisohoje rwose kandi abanyarwanda turabyishimiye cyane
Rwanda needs President Kagame, ibyo abanyarwanda twese turabizi rwose
Kimwe mu bintu abanyarwanda duhora dushimira Perezida Paul Kagame nuko aho ashaka icyateza imbere abanyarwanda n’ u Rwanda
Njyewe ndashimira ukuntu diaspora y’ abanyarwanda baba mu Bwongereza bakiriye Perezida wa Repubulika Paul Kagame. Bahacanye umucyo rwose


text:
Guhitamo Muganga.
Wagombye guhitamo umuganga w’umwana wawe igihe ugitwite ; buri gihe mu mezi atatu ya myuma. Sobanuza inshuti mu muryango ngo ndetse na Muganga . Niba ukeka ko ufite amahitamo meza hamagara Muganga, agusure. Uyu azafata runini ku buzima bw’umwana wawe , kandi ni byiza kubona umuntu mwembi mwizera wowe n’umwana wawe. Umuganga wahisemo ashobora kuba ri umuhanga cyane mu bitekerezo bye.
Amasuzuma kugirango umwana agubwe neza, agomba kubonana na Muganga kuva ku minsi 2 kugeza kuri 4 nyuma y’ivuka rye.
Kuva ku byumweru 2 kugeza ku 4
Amezi 2
Amezi 4
Amezi 6
Amezi 9
Amezi 12
Related Posts by Categories


text:
Guhakana ubwoko bwawe: ikimenyetso gikomeye cy'ibihe bibi
Ubundi Sogokuru atarapfa ndetse na Data ajya abimbwira, ko ubundi dukomoka mu Mutara w'i Ndorwa, noneho nyina wa Sogokuru Nyiramasugi aje gutana n'umugabo we bashwanye aza kuva ahitwa I Gihindamuyaga mu Karere ka Huye bari batuye ajya I Nyaruguru ahakwa k'umutware w'umuhutu wari uhari ariko akaba yari ahetse umwana w'umuhungu w'uruhinja witwaga Habiyambere ari we se wa Sogokuru, uwo mwana akuriraho n'ubwoko bwe buhita buhinduka ubuhutu gutyo kuko nyina yari yahatswe muri abo bahutu."
Ni muri aya magambo uwanditse iyi nkuru, mu gitangazamakuru Makuruki.rw, Bwana Rafiki Clément, ngo Minisitiri w'Intebe w'u Rwanda, Bwana Anastase Murekezi yatanze ubuhamya imbere y'abakozi bo muri Minisiteri y'Intebe n'ibindi bigo biyishamikiyeho harimo Minisiteri y'Umuryango n'Iterambere ry'umugore.
Yanditse ko nyuma y'abandi batanze ubuhamya bwabo kuri jenoside, kimwe n'abasobanuye ingengabitekerezo ya jenoside isigaye yigishwa na Dr. Jean Damaseni Bizimana, Minisitiri w'Intebe Bwana Anasitazi Murekezi yasabye abaraho kumutega matwi batarambirwa, maze akabagezaho ubuhamya bw'uko yagize ibyago akava ku bututsi bwe akegekwa ku buhutu, biturutse kuri nyirakuruza wahatswe muri "abo bahutu"
Ndagira ngo mwongere mwibuke ko uyu Anasitazi Murekezi ari na we wasabye imbabazi z'uko mu gihe yigaga hanze y'u Rwanda ngo yaba yarasinye ibaruwa isaba Leta y'u Rwanda kugabanya abanyeshuri b'abatutsi mu mashuri.
Mwongere mwibuke ko uyu Anasitazi Murekezi, haba mu Nama y'Umushyikirano, haba mu mwiherero w'abayobozi, arangwa no kugaragara yandika ,ku buryo wakwibaza ko ari mo gutegura igitabo gikubiyemo ibitekerezo bya Kagame Nyamara ndatekereza ko uwabasha kubona ibyo yandika muri kiriya gihe yatangazwa no kutabonamo ibitekerezo. kuko na nyiri ukubabwira aba yabamarishije ibitutsi ahubwo.
Munatekereze ko uyu Anasitazi Murekezi , ari Minisitiri w'Intebe, guhera mu mwaka wa 2014, maze mubare inama z'abaminisitiri yayoboye zigafata ibyemezo bigashyirwa mu bikorwa, cyane cyane ko umwanya wo kuyobora izi nama atari wo wabuze, kuko Kagame iyi myaka ishize irangiye araye mu Rwanda inshuro nkeya cyane.
Nguyu Anasitazi Murekezi ufite ikibazo gikomeye cyo kuba igisekuruza cye gikomoka mu Mutara (iwabo w'abantu n'inka), akaba abarurwa ku Gikongoro iwabo w'impombo.
Nguyu Anasitazi Murekezi ushengurwa no kuba yarakagombye kuvuka ari umututsi akagira ibyago bakamwandikaho ubuhutu. Ariko kandi akirengagiza ko ari na we watoteje abatutsi asaba ko batakongerwa mu mashuri. Ese ubu iyo abitekereje, nubwo yabisabiye ngo imbabazi yizera ko abo yabibwiye bazimuhaye?
Tugaruke kuri iki gikorwa cye cyo gusobanura ubututsi bwe, yarangiza ngo nibashyigikire gahunda ya Leta ngo yitwa Ndi umunyarwanda. None se uyu munyacyubahiro uzashaka kurya utwa hombi, ariko anacabiranya, uyu ni we wumva ndi umunyarwanda?Ariko se koko kuba umuhutu. umututsi, umutwa bimwaye hehe usibye ibisahiranda bitesha agaciro abandi byitwaje izo ngirwamoko? Byakabaye ngombwa ko Minisitiri w'Intebe yitesha agaciro akirirwa yiha amenyo y'abasetsi ngo arimo kurwanira ubututsi, kuko Kagame ari umututsi? Kuki adapima uburemere bw'imyitwarire nk'iriya mu gihe kizaza? Ikindi yakagombye kwibuka ni uko buriya yahindutse ibiganiro mu masalo y'abatutsi, bamwe babukangisha. Buriya ni we ntero ni we nyikirizo, bibaza icyo arwana na cyo. Ese yabajije Kagame agashyiraho itegeko -teka rimusubiza ubututsi bwe, cyangwa na we akabyikorera kuko biri mu bushobozi bwe.
Hari aho avuga ko ngo ashimira ababyeyi bamureze batamwigisha amacakubiri. Umuntu akaba yakwibaza noneho ko ibyo yasabiye imbabazi yabeshyaga, kuko nta muntu warezwe atigishwa amacakubiri ujya gusinya ibaruwa yo kugabanya abatutsi mu mashuri. Kereka niba yenda kuba mu bahutu byaramushimangiyemo ya ngengabitekerezo ya jenoside ya Yohani Damaseni Bizimana. Haba hahagazwe kuko utamenya igihe aba ayifite n'igihe yayifashirije hasi, yasubiranye ubututsi bwe.
Mu magambo umuntu yumva ari Nyirakuruza wavuye muri iyo Ndorwa akaza muri Butare. Anasitazi Murekezi ntavuga umwaka, ntanavuga n'amazina y'uwo muhutu wahatse nyirakuruza. Ibi byakabaye ngombwa kuko umuhutu wari ushoboye guhaka yari igikomerezwa muri icyo gihe. Nta n'ubwo yabwiye abamwumvaga amazina y'uwari warabyaye uwo sekuruza waje ahetswe ngo yenda n'abazi ibyo bisekuruza by'iyo mu Ndorwa bashobore kuba bagereranya bati uyu mututsi akomoka kwa Runaka, byose biravangavanze, bigamije kujijisha ngo ariko adacikwa n'ubututsi bwe.
Igitangaje muri iyi nkuru ya Murekezi ni uko yirinda kuvuga icyo ubuhutu bwe bwamumariye, nko kumuhesha amashuri, ahubwo agahindukira ati iyi nzu nkoreramo ifite amateka mabi gusa gusa. Ibi mbona ari ukujijisha no guhakirizwa byokamye abanyarwanda bayobowe n'inda zabo. Mu by'ukuri si uyu Muminisitiri w'Intebe ushobora kubona akarengane abaturage barimo, maze ngo atinyuke akavuge, kuko na we arasa n'urwana intambara ye yo kwemerwa i Bututsi. Ibyo akora byose rero azabikora yigengesereye ngo atitiranwa n'umuhutu, kandi ashaka gutera intambwe agahinduka umututsi. Ariko se iyo yirebye yumva icyo yaba ari cyo cyose kimutwaye iki, ko igikenewe ari ikimuva mu mutwe no mu muikorere. Ni ngombwa koko ko yirirwa yiha amenyo y;abasetsi ngo yambuwe ubututsi bwe!
"Gahanga, gahanga wishwe n'iki? Kati jyewe nazize urw'abagabo, wowe uzazira akarimi kawe"
Bitwaye iki umuntu kwiyumvamo icyo abantu bose bakubonamo, aho guhora uhindagura nk'uruvu? Birazwi ko abitwa abahutu bakora muri iriya ngoma ya Kagame, aha ariko ndavuga abo bashyize mu myanya igaragara, aba ni abantu basabwa guceceka, kutagira icyo banenga, bakabona abaturage barengana bakabirenza amaso ngo bucye kabiri, bakihorera baramya, nta kintu na kimwe gifite akamaro cyabavamo. Ntibashobora no guha akazi umwana w'umuhutu urangije amashuri, ngo batiteranya. Mu by'ukuri basabwa guhora bacecetse igihe cyose, bakishekesha atari ngombwa. Iyo rero utinyutse ukavuga ibintu nk'ibi uba wishyize ahaga, maze igihe cyagera ugasubirana agaciro kawe ka nyako. Ni ho rero wibuka wa mugani wa ka gahanga kavugaga, maze umuntu w'inturumbutsi aza kukavugisha kamushubije, yihutira kujya kubivuga ibwami ko yabonye agahanga kavuga. Umwami n'ingabo baje ngo akabereke, bahageze bakavugishije kanga kuvuga. Umwami afatwa n'umujinya ahita yica uwo mugabo. Amaze gupfa, agahanga kati narakubwiye ko jyewe nishwe n'urw'abagabo, wowe ukazazira akarimi kawe. Sinzi icyo ababurana amoko ngo barebwe neza bapfa no kuba abagabo nyabagabo. None se ntimwumva ko uwo mugabo akora uko ashoboye kose ngo ave mu gipande cyanzwe, gisuzugurwa maze yisimbukuruze maze ashyirwe mu yindi ntera. Nk'aho yaharaniye ko mu Rwanda aya maco y'inda ashingiye ku moko yavaho hakajyaho ubuyobozi bushingiye ku bushobozi, butavangura kandi budahohotera uwo ari we wese, ahubwo arimo kurwana intambara y'inda ye yo kugira ngo yemerwe nk'umututsi. Ibi ariko nta cyo bizamumarira, nta n'icyo byageza ku Rwanda. Ni na ho mpera mvuga ko iyo hageze ko umuntu yihakana ubwoko bwe, icyo gihe ibintu biba bimeze nabi. Byarabaye muri za 65 kuzamura kugeza muri za 80, abatutsi bihutura ngo babone amashuri n'akazi. Niba n'ubu ariko bimeze rero ni ukuvuga ko ibihe bisa, nta ho twavuye nta ho twagiye, ahubwo twasubiye inyuma.
U Rwanda twifuza ni uruzaba rutakirangwamo ayo makenya y'amacakubiri yimakajwe n'iyi ngoma ya Kagame, ari na yo isahuriramo. Uyu mugabo yari akwiye kumenya ko uriya mwanya arimo awukesha ubwoko bwe bw'ubuhutu, nubwo tuzi ko ari abategetsi b'imiteguro gusa, ariko nibura abamubona bakeka ko ari Minisitiri w'Intebe. Nibaramuka bamushubije ubututsi bwe rero ahihibiranira, bazanamugenera umwanya umukwiye. Bazamushyira aho abahutu bize bari, kuko yibishije ubuhutu, kandi arahazi; cyangwa se abamutanze mu bututsi bazamusaba kubarinda imyaka babumazemo batagera ku butegetsi. Sinzi niba ari byo bizamwungura.
Nkaba mboneyeho gusabira uriya mwanya Depite Bamporiki we w'umuhutu utavangiye kandi uhora abiririmba, maze Kagame akaba afite uzamuhakwaho kugeza barundukanye.
Ikindi nasaba Anasitazi Murekezi niba agikomeje umwanya we ni uko yakwerekana koko ko ariwe uyobora Guverinoma, maze aho gusigiriza amakosa agaragara buri munsi, aho abaturage bahora ku munigo, we ategereje umushahara we ukomoka ku misoro yabo, ahubwo agafata ibyemezo byacambwa na we akegura.
Ariko aba yareguye:
-Mu gihe abanyarwanda bahungira muri Uganda na Tanzaniya kubera inzara; cyangwa bikabazwa we na Minisitiri ushinzwe ubuhinzi;
-Abaturage bahawe imbuto zidahuye n'uturere tw'ubuhinzi, maze aho kweza bakicwa n'inzara (hamwe na Minisitiri w'Ubuhinzi);
-Abanyeshuri birukanirwa amafaranga y'ishuri, bamwe barihirwa abandi baribagiranye (Uburezi n'Imibereho y'abaturage);
-Abaturage baraswa, abandi bakarigiswa, abandi bakaboneka bareremba muri Rweru (Umutekano);
--Abaturage basenyerwa ntibabone ingurane zabo ( Imari n'Imibereho y'Abaturage);
-Abanyururu bafungiye ubusa, cyangwa amadosiye yabo yarabuze, cyangwa bararangije ibihano ntibarenganurwe (Ubutabera);
-U Rwanda rugaterwa hagapfa abapolisi n'abasirikari ntibibwirwe abaturage (Ingabo);
-Gushyamirana n'amahanga yose, Leta ikayikoma ngo ngaha n'ibihugu byose byateraniye ku Rwanda, Rungana se iki? (Perezidansi);
-Igihugu kigira amashyaka arwanya ubutegetsi ariko yose akayoborerwa kuri Sekeretariya ya FPR n'ibindi n'ibindi.
Bwana Anasitazi Murekezi namara kumenya icyo ahamagariwe gukora mu mwanya arimo, nashaka azaburane ubututsi bwe, ariko azajye yibuka ko n'abamubanjirije ntako batari baragize baramya,ariko bikanga bakagawa.
Abanyafurika n'abanyarwanda baravuga ngo "Kuba mu ruzi kw'ingiga y'igiti ntikwayihinduye ingona".
Emmanuel Senga, USA
Source: Forum Democracy and Human Rights (DHR), 21/04/2016


text:
Abahanzi bahawe amahirwe yo kuzitabira PGGSS8 barimo , Khalifan , Jay c , Young Grace batangiye kugaragaza ibyishimo byabo bashimira abanyamakuru babatoye.
Khalifan
Khalifana abinyujije kuri Instagram konte yashimiye abantu abatura amagambo y’ indirimbo ye agira ati "Hari byinshi twakoze mbere yuko mutumenya hari nabenshi batabashije kubona no guha agaciro ubumenyi dufite ariko burya koko inkono ihira igihe kandi ibuye ryanzwe n’abubatsi niryo ryakomeje imfuruka Khalfan .
Young Grace
Yagize ati " Muraho! Mfashe umwanya nk’ uyu ngo nshimire Imana Data ishobora byose yo mugenga wa byose,ndashimira cyane Abanyamakuru,Aba Dj ndetse naba producers bose bangiriye icyizere bakampesha amahirwe yo kongera kwitabira Primus Guma Guma Super Star,Mwarakoze cyane! Nyagasani abahe imigisha .
Jay c Ambassador
Ambassador Jay C Yagize ati "Gushimira ni umuco mwiza ,ndetse n’ imyumvire iboneye , reka nshimire abanshyigikiye bose ,barimo aba Djs, abankurikira ,itsinda rireberera inyungu zanjye , umuryango wanjye by’ umwihariko Imana yo mwijuru ndabashimiye cyane mwese.


text:
Abantu 60 barohamye mu mugezi bavamo ari bazima
Abantu 60 barohamye mu mugezi wa Nyagisenyi uri mu murenge wa Rweru muri Bugesera, bose barohorwa mu mazi ari bazima.
Abo baturage barohamwe muri uwo mugezi uri hagati y’akagari ka Sharita na ka Nkanga kubera impanuka y’ubwato butatu bari barimo yabaye mu gitondo cyo ku itariki ya 09 Ugushyingo 2016.
Ubwo bwato bwari burimo abahinzi bajyaga guhinga mu kirwa cya Sharita mu gishanga cya Kiborera bavuye mu kagari ka Nkanga.
Rubasasa George, umunyamabanga nshingwabikorwa w’akagari ka Nkanga avuga ko iyo mpanuka yatewe n’ingufu z’amazi y’umugezi wa Nyagisenyi kuko yarafite imbaraga nyinshi.
Agira ati “Ayo mazi yasunitse ubwato bw’imbere maze bugonga ubwi’nyuma nabwo bugonga ubwari bubukurikiye niko guhita barohama mu mazi”.
Uyu muyobozi akaba avuga ko bahise batabarwa n’Ingabo z’Igihugu (RDF) zikorera mu mazi (Marine) yo mu kiyaga cya Rweru.
Agira ati “Nubwo abo baturage babashije kurohorwa, ibintu byabo byari biri mu bwato nk’amagare, amasuka n’ibindi bikaba bitabonetse byose kuko ibyinshi byabuze. Gusa turishimira ko ntawahasize ubuzima.”
Akomeza ahwiturira abaturage ko batazongera kwambuka amazi batambaye imyenda yabugenewe ituma badashobora kurohama.
Bamwe mubaturage bari batuye mu kirwa cya Sharika, batujwe mu mudugudu w’ikitegererezo mu kagari ka Batima.
Kenshi bambuka bajya guhinga muri iki kirwa kuko banze kureka imirima yabo. Abandi bo bahasize imyaka itarera aka ariyo mpamvu basubira kuri icyi kirwa kujya kuyireba.


text:
Nta muntu ukwiye kwihandagaza ngo avuge ko ari umuskuti nyawe igihe cyose atarakora ingando! Ushobora gusoma inyandiko zinyuranye, ugahabwa amasomo atandukanye n’abarimu b’intyoza mu buskuti, ugakora isezerano, ukazamurwa mu ntera z’ubumenyi n’ubuhanga, ukambara giskuti, abakubona bakakwita umuskuti, ariko mu by’ukuri utarakora ingando uba utaraba umuskuti! Nta yindi mpamvu y’iyi mvugo, uretse kuba ubuskuti busendererezwa mu ngando! Koko rero iyo Abaskuti bari mu ngando, B.A. ihabwa icyicaro, nta mwanya babona cyangwa se ikiruhuko cyo kudakora B.A.!
Dore ingero za B.A. ushobora gukora mu ngando:
- Gushora mugenzi wawe mu gikorwa cyiza.
- Gutwaza umuluveto umuzigo (akajerekani k’amazi,…)
- Gufasha umuntu watewe n’ibinyenzi.
- Kwakirana ibyishimo umuntu uje kugusaba ubufasha.
- Gufasha umuntu ufite ingorane zo kugenda, ukamutembereza mu ngando.
- Gufasha kumvikana abantu bagiranye amakimbirane.
- Gushima indangagaciro z’umuntu umaze kunegurwa.
- Gufasha umuntu ugiye gukererwa kwitaba iteraniro.
- Gushora mu mikino mugenzi wawe ufite ubwigunge.
- Kwiyemeza gusukura amasahane, kandi atari wowe utahiwe kubikora.
- Kugenzura ko impapuro z’isuku (zo kwihehesha) ziri mu mwanya wazo.
- Gutirura igikoresho (igikombe, isahani, gamelle…) kimeze neza kurusha uko cyari kimeze bakigutiza.
- Kujya mu ihema ugusasura, hanyuma ukabika neza ibisaswa.
- Gutegurira impano itunguranye umuntu wagize isabukuru (amavuko, batisimu,…)
- Kwumvisha mugenzi wawe gushyikiriza umuyobozi w’ingando ibikoresho yazanye bibujijwe.
- Kugendera buhoro umuntu wananiwe kugira ngo mukomezanye urugendo.
- Gushimira kandi usekera abantu banze kutwakira (batwimye ikaze).
- Gusomya abandi amazi, kabone n’iyo bashobora kuyakonoza.
- Gutera imbyino mu rusisiro, kugira ngo ushimishe abasheshe akanguhe.
- Gusukura ikirahure cy’imodoka y’umuhashyi w’ingando.
- Gukuba isafuriya, ukayimaraho imbyiro.
- Gusukura imodoka bavuye guhaha.
- Gusukura tapi yo mu ihema.
- Kugarira amarembo y’ingando.
- Gucukura ugataba ibishyito ubanje kubizimya neza.
- Gutora ibyatsi byafashe mu bwoya bw’imbwa
- Gutiza abandi ibikoresho byawe wishimye.
- Gutwarana ubushake umuzigo rusange, uwugeretse ku wawe igihe mukoze urugendo.
- Kwibwiriza gukora igikenewe mbere y’uko babigusaba.
- Kwiyemeza ku bushake gusigara ku rugo (kurinda ingando) abandi bagiye mu rugendo.
- Kuvana mu nzira ikinyamushongo kugira ngo batagikandagira.
- Gushimangira imambo y’ihema (kuyigorora niba yahetamye).
- Kwandikira umuntu wasigaye mu muryango.
- Gushimira umuntu wakoze isuku rusange.
- Kujya gushaka umugati (amazi, umunyu) mbere yuko abandi babikenera.
- Gusubiza ku mugozi imyenda yahushywe n’umuyaga.
- Gusukura ibase rusange.
- Gusangira n’abandi ibyo ukunda cyane.
- Kureka mugenzi wawe agatambuka mbere yawe igihe mutegereje ku murongo.
- Kujya kumena imyanda mbere y’uko agatebo kuzura, no kugahindura.
- Gutwara imifuka y’imyanda aho igomba kuba.
- Gucana umuriro mbere y’uko abandi babyuka.
- Gusobanura umugozi wasobanye.
- Kwihanganisha umuntu ufite intugunda.
- Gutoragura ibisigazwa by’impapuro n’ibindi binyanyagiye.
- Gutiza umwambaro w’imbeho mugenzi wawe utawufite mu ngando.
- Gusigira abandi ibiryo ukunda.
- Gutera indirimbo igihe mutangiye kurambirwa.
- Guhaguruka ugahereza abandi ku meza kandi atari wowe utahiwe kubikora.
- Gufasha gutwara umuzigo uremereye.
- Gusana ihema ritangiye kwangirika.
- Gufasha mugenzi wawe gusubiza (kudoda) ikirango ku mwambaro we.
- Gusubiza wishimye kandi usekera mugenzi wawe wagututse.
- Gufata umuzigo uremereye ugatwaza mugenzi wawe ugorwa n’urugendo.
- Gukumira uburiganya mu mikino.
- Kuramutsa umugenzi muhuriye mu rusisiro.
- Kwiyemeza gukora ku bushake icyo abandi badashaka gukora.
- Kwanura ibintu kugira ngo bitanyagirwa imvura iramutse iguye.
- Gukora isuku mu rwiyuhagiriro.
- Gutanga impano, ugasangira n’abandi utuntu turyohereye, ubikoze mu ibanga.
- Kwimukira mugenzi wawe ukamuha icyicaro.
- Guha urubuto rwawe umugenzi muhuriye ku nzira.
- Kwandikira ikarita abo muvindimwe muri kumwe mu ngando.
- Gupanga neza mu isanduka ibintu binyanyagiye.
- Gutoragura ibicagate by’imigozi binyanyagiye mu byatsi.
- Gutoragura ibimene by’ibirahure bishobora gukomeretsa abantu.
- Guroragura amabango y’ibiti aho basiriza inkwi.
- Gutora igitambaro (mouchoir) cyaguye hasi.
- Gutoragura ibishishwa by’imbuto.
- Gutoragura mu bwatsi ibipapuro bitabora.
- Gutara ibibapuro urabutswe hafi y’igihuru.
- Gutinyuka kujya kugenzura inzira igihe mugeze mu mayira abiri mugashidikanya.
- Kwita by’umwihariko ku bikoresho rusange.
- Gutema ibyatsi bipfukirana igiti.
- Guharura no gusukura inzira nyabagendwa.
- Kugenzura ko robine yafunzwe neza, bityo amazi ntakomeze kumeneka apfa ubusa.
- Guhanagura rwihishwa inkweto za mugenzi wawe.
- Guha abandi igihe cyawe mu gihe watekerezaga gukora ibindi.
- Gusangira ifunguro na Mugenzi wawe mudafitanye ubucuti bwihariye.
- Gusangiza abandi ibyo waguze mu mafaranga yawe y’ingoboka
- Gutirura icupa cyangwa akajerekani ubanje kukavomeramo amazi.
- Gutunganya ibitabo [by’indirimbo n’amasengesho] nyuma ya misa (cyangwa se nyuma y’isengesho).
- Gutunganya igikapu cya mugenzi wawe w’indangare.
- Guha mugenzi wawe amabuye y’isitimu cyangwa udushumi tw’inkweto.
- Kurengera umunyantege nke igihe habaye amakimbirane.
- Kuyobya impaka zitangiye gushyamiranya, ukazana ikindi kiganiro.
- Kumesa no kwanika ibitambaro by’amasahane.
- Gufasha gupakurura imizigo mu modoka y’umucungamutungo avuye guhaha.
- Gutiza abandi imyambaro yihariye mu birori.
- Kuzigama amafaranga y’ingoboka ku rugendo ugambiriye gufasha umukene muri buhurire mu nzira.
- Kujya gushyira indabo ku mva cyangwa mu rusengero.
- Gushyira rwihishwa indabo ku ruvugiro cyangwa ku meza y’ingando.
- Gusenga usabira abantu bannyega abaskuti.
- Guha mugenzi wawe ku mafaranga yawe y’ingoboka kugira ngo ashobore kugura itara.
- Gusubiza nk’ikiragi mugenzi wawe usakuza nyuma y’isengesho rya nimugoroba.
- Kujya gusengera ku mva cyangwa ku rwibutso rw’abapfuye (by’umwihariko, mu Rwanda, ku rwibutso rwa jenoside).
- Gufasha mugenzi wawe kugandukira Imana.
Guturira igitambo abapfuye ari intabwa, bari mu kato cyangwa se incibwa.


text:
Ni igiterane cyateguwe n’itorero Blessing Center Church rya Niboye muri Kicukiro, gitegerejwe kuva ku itariki 6 kugeza kuri 13 Kanama 2017. Abateguye iki gikorwa cyahawe intego igira iti "Wahawe umugisha kugira ngo ubere abandi umugisha", bavuze ko nubwo ari ku nshuro ya mbere kizajya kibaho buri mwaka.
Ni igiterane cyatumiwemo abavugabutumwa batandukanye bakomeye mu karere, barimo Bishop Janet wo muri Uganda, Bishop Kasao wo muri Congo Kinshasa, n’abo mu Rwanda ari bo Bishop Samedi, Bishop Janet, Apotre Patrick na Rev Mukiza. Abazitabira bazaririmbirwa n’abahanzi bakunzwe mu muziki wo kuramya no guhimbaza Imana barimo Liliane Kabaganza, Serge Iyamuremye, Rene Patrick na Damascene Kanuma.
Umuyobozi w’itorero Blessing Center Church mu Rwanda, Pastor Paul Mucumbitsi yabwiye IGIHE ko iki ari igiterane kigamije ububyutse mu bakirisitu no kongera kubibutsa ko ari abanyamugisha ariko bakwiye no kubirenga bakabera abandi umugisha.
Yagize ati "Iyo tugiye no mu nsanganyamatsiko z’Igihugu cyacu, abayobozi babishyira imbere. Mu by’ukuri iyo wamenye ko uri umuntu w’akamaro uratekereza ukamenya n’ikintu wakora, ukaba wanihangira umurimo, ejo ugaha abantu akazi, iyo watangiye guha imirimo abandi, uba utangiye kubabera umugisha kandi mu buryo bufatika." Yongeyeho ati "Mu buryo bw’umwuka, iyo wakijijwe warangiza ukajya uvuga ubutumwa undi agakizwa, ayo ni amakamba, ariko hano ku Isi naho ndi umunyamugisha."
Pastor Mucumbitsi yavuze ko bajyaga bategura ibikorwa bihuza amatsinda y’abantu ariko kuri iyi nshuro iki giterane kikazageza ubutumwa ku bantu bazaturuka impande zose mu gihugu kugira ngo bafatanye guhimbaza Imana bishimira uko yahaye abatuye Isi umugisha mu gushimangira kurushaho kuwusakaza.
Itorero rya Blessing Centre Church ryateguye igiterane gifite intego y’ububyutse no kubwiriza ubutumwa busaba abantu kwisobanukirwa ko ari abanyamugisha, ryatangiye ibikorwa mu Ukuboza 2016.


text:
Aya mashusho ntitwabashije kumenya neza aho yafatiwe gusa wabonaga ari ahantu hitaruye ndetse hadatuye abantu, bishoboka ko ari ahantu hatuje abantu bagiye gusengera nk’uko abarokore bakunda kubikora bakajya ku misozi, mu mashyamba n’ahandi bisanzura bagasenga, ahantu bakunda kwita mu butayu.
Uyu mugore yari ahetse umugabo mu mugongo akajya amubwire mu ijwi byumvikana ko yavugaga nk’utumwe n’Imana amugezaho amasezerano Imana imusezeranyije.Yanyuzagamo akavuga no mu ndimi. Urebye aya mashusho ubona ko atari urwenya ahubwo ko bari barimo gusenga. Irebere aya mashusho utubwire icyo ubitekerezaho.
REBA HANO UMUGORE AHANURIRA UMUGABO YAMUHETSE MU MUGONGO


text:
Mu ntangiriro z’uyu mwaka, nibwo iyo video igaragaza Umuvugizi w’Itorero Inkuru Nziza mu Rwanda, Ngaboyisonga Théoneste, yakwirakwijwe ku mbuga nkoranyambaga. Kuva yajya ku karubanda, hatangira kumvikana umwuka mubi mu bagize Itorero by’umwihariko abapasiteri bagenzi be.
Uretse ibyo, mu Ukwakira 2017 ubuyobozi bw’iri torero bwasabye umuterankunga waryo Pete Andrews, ibisobanuro bijyanye n’ibyo akora biteza impagarara, hakurikiraho guhindurira abapasiteri aho bakorera no kwirukana bamwe, nabyo biteza amakimbirane.
Isakazwa ry’iyo ‘video’ igaragaza umushumba yikinisha bikavugwa ko ari yo ntandaro yo guhindurira imyanya abamusabye kwisobanura no kuba yakwegura.
IGIHE yaganiriye na Pasiteri Ngaboyisonga avuga kuri video yateje impagarara no ku bindi bibazo bivugwa mu itorero.
Mu Itorero Inkurunziza uyu munsi hari umwuka utari mwiza, byatewe ni iki?
Bombori bombori bavuga mu Itorero Inkuru Nziza ni iy’abantu bakunda byacitse, ni abantu navuga bafite inyungu zabo. Abandi barasenga neza hano mu Mujyi no ku yandi matorero nta kibazo gihari.
Mu bapasiteri mukorana biravugwa ko hacitsemo ibice?
Nk’umupasiteri w’i Gihogwe ‘mu Karere ka Gasabo’ ahamaze imyaka nka 20 yarafite imyanya ibiri, uwo kuyobora itorero hamwe n’uwo kuyobora ikigo gihugura abashumba. Turavuga tuti rero turabona nta terambere rigaragara mu ruhande rw’itorero, wowe komeza uyobore ikigo gihugura abashumba, itorero riyoborwe n’undi.
Mu myaka ibiri ishize yacukuye fondasiyo ngo agiye kubaka urusengero ariko na n’ubu byahereye muri aho. Hari ibintu byo gutanga akazi, akatubwira ko habayeho ipiganwa kandi nta ryabaye […] niba uganirije umushumba mu ibanga akabishyira hanze natwe tuba tugomba kubivugaho.
Twaramwimuye yanga kwimuka ariko icyo tuzakora tuzongera tumuhamagare tumubwire tuti ’icyemezo cyafashwe na komite nyobozi uracyemera cyangwa ntabwo ucyemera?’Niyanga hari ubundi buryo buzakoreshwa.
Umupasiteri wo mu Bugesera we yafataga amafaranga yo kwishyura ubwiteganyirize bw’abakozi akayikoreshereza ibindi, hakozwe igenzura bigaragara ko turimo ibirarane byinshi. Uwo mupasiteri rero nawe tumukozeho arahaguruka ngo video. Uwa Kimisagara nta n’ubwo ari komite nyobozi yamuhinduriye akazi ahubwo we abandi bapasiteri baravuze ngo umuyobozi wabo bamukuyeho. Abo bantu ntabwo tubaziza ibitekerezo byabo.
Mwatubwiye kuri iyo video ibagaragaza mwikinisha?
Video yabaye igikangisho. Ibyo bavuga biba bifite uko bigenzurwa n’inzego zibishinzwe za Leta kandi barabizi barabikoze. Hariho video hariho na Théoneste ibyo ni ibintu bibiri bagomba gutandukanya.
Inkomoko y’iriya video mu by’ukuri ni iyihe?
Inkomoko ntabwo nayikubwira ngo ndayizi. Ndabyumva ndabibona ariko abo nibo bakubwira inkomoko yayo. Iteka iyo hari akantu kavutse, iyo hari akantu nshaka gukora ibyo ngibyo nibyo byabaye igikangisho kugira ngo barangaze abantu.
Bivugwa ko iyi video yakwirakwijwe n’umukobwa wari ihabara yawe. Nibyo?
Uwo mukobwa ntawe uhari, ibyo aribyo byose ubivuga yagombye kujya ahagaragara akavuga imvo n’imvano yabyo kuko njye ntabyo nzi.
Bamwe mu bo mukorana bifuza ko wegura, uzegura cyangwa ntuzegura?
Njyewe ibyo kwegura ntabyo bambwiye. Naganiriye na komite nyobozi ku bibazo biba bimvugwaho, 12 mu bantu 14 komite nyobozi yarambwiye iti ’wowe shikama nta kibazo tugufiteho kandi njyewe ndacyafite igihe cyo gukora’. Ubundi umuntu aba umugabo kubera ukuntu yitwaye mu kibazo. Abo ngabo bakubwira ibyo ni ba ‘opportuniste’ kandi nanakubwire bifite ababyihishe inyuma dukorana hano bashaka imyanya.
N’iyo video ndabizi ko abakirisitu bacu ntabwo bayizi kandi n’ababizi hari abagenda babibashyira bagamije kugira ngo kanaka bamusige ibara bamwandagaze. Niba abantu bamaze imyaka n’imyaka abaterankunga babanyuzaho amafaranga, uwo muntu ntiwagira icyo umuhinduraho araguhimbira.”
Uyu muyobozi avuga ko ibibazo Inkurunziza ifite, bifite imizi mu bayobozi bamwe kubera indonke bakura mu baterankunga babapfumbatiza amafaranga aho kuyashyira mu Itorero ngo akoreshwe mu buryo bufitiwe ibisobanuro.
Afatanyije na komite nyobozi y’Itorero bakaba barafashe ingamba zo kuganira ku bibazo biri mu buyobozi bakirinda kubyinjizamo abanyetorero.
Twagerageje gushaka abapasiteri bavugwa muri iyi nkuru ntibyadukundira ariko aho bazabonekera, bazahabwa umwanya bagira icyo bavuga ku bibavugwaho.


text:
Uyu mubyeyi yinjiye mu gisirikare mu 1988 akiri umukobwa muto. Indoto ze ku ikubitiro ntizari ukuba umusirikare ukomeye ahubwo yashakaga ko amasomo ya gisirikare yamufasha kwiga akaminuza.
Ntibyari byoroshye kuri we muri kiriya gihe, kuko ababyeyi be batumvikanaga ku bijyanye no kuba yajya mu gisirikare dore ko mu bantu hari hakiri imyumvire ivuga ko imirimo nk’iyo itagenewe abakobwa.
Uko yinjiye mu gisirikare
DCG Ujeneza ufite ipeti rya Lieutenant Colonel mu Ngabo z’u Rwanda, mu kiganiro na IGIHE, yatangaje ko yakuze akunda Thomas Isidore Noël Sankara wari umusirikare mukuru mu Ngabo za Burkina Faso. Gusa amahitamo yo kujya mu gisirikare, yayafatiwe na se wamubonagamo ubushobozi.
Ati “Ntabwo ari njye wabigizemo uruhare njyenyine. Ndangije amashuri yisumbuye nasanze umubyeyi wanjye [Papa] yarabitekerejeho. Ngira ngo nawe yari yararebeye ku bandi bantu yabonaga b’abasirikare cyane cyane ko yashakaga ko niga. Muri icyo gihe kwiga byari bigoye kubona Kaminuza kandi yumvaga ko nshaka kuyiga, baza kumubwira ko umuntu iyo agiye mu gisirikare hari amahirwe ko yakwiga akarangiza afite icyiciro cya kabiri cya Kaminuza kandi akaba ari n’umusirikare.”
DCG Ujeneza avuga ko ubwo yari agiye mu biruhuko, umubyeyi we yamubwiye ko agomba kujya mu gisirikare bikubitana n’uko nawe yabikundaga. Mama we yamubereye ibamba arabyanga ariko aneshwa n’imbaraga za se.
Ati “Ntiyabyumvikanyeho neza na mama ariko kuko Papa ariwe wari ufite amashuri menshi, yahise yumva ko ubwo atekereje ko ngiye kwiga muri Kaminuza ntacyo bitwaye. Icyo gihe havugwaga cyane Thomas Sankara, bamubona mu makuru nanjye nkareba uko aba asa ari umusirikare ukora ibitangaza, ubona ko abaye umuyobozi yahindura amateka ya Afurika nanjye ndavuga nti kuba umusirikare ni byiza, bituma umuntu ibitekerezo bizamuka akagirira igihugu akamaro.”
Uko yinjiye muri RDF avuye muri EX-FAR
DCG Ujeneza asobanura ko atigeze agirira ibihe byiza mu gisirikare cya Habyarimana, ku buryo nyuma y’aho Ingabo za FPR Inkotanyi zihagaritse Jenoside yahise afata umwanzuro wo kujya muri APR mu ba mbere.
Ati “Mu 1994 aho kugira ngo nkurikire ingabo zatsinzwe, njyewe nahise njya ku rundi ruhande ninjira mu Inkotanyi. Icyo gihe nari mfite ipeti rya Sous Lieutenant, bampa amahugurwa hanyuma nyarangije bampa akazi.”
Amaze kwinjira mu ngabo za RDF, Ujeneza asobanura ko yagize amahirwe akomeye kuko yemerewe gukomeza kwiga amashuri ye ya kaminuza, by’umwihariko mu mwaka wa 2000 ajya i Butare mu yahoze ari Kaminuza Nkuru y’u Rwanda yiga ‘Sociologie.’
Arangije Kaminuza, yakoze amasomo menshi atandukanye hafi ya yose ajyanye n’igisirikare irya nyuma akaba yararikoze mu 2015 rizwi nka ‘senior command’.
Hari itandukaniro rikomeye hagati y’Ingabo za RDF na FAR
Uyu mugore asobanura ko hari itandukaniro rikomeye hagati y’Ingabo z’u Rwanda muri iki gihe n’izari iza Habyarimana; byose bigaragazwa n’uburyo Leta zombi zafashe abaturage imwe ibitaho indi ibavangura.
Ati “Leta ibyo twayibonagaho, uko yitwaraga ni ko n’Ingabo zayo zari zimeze. Ni za ngabo zavanguraga, zareberaga mu turere, zareberaga mu moko. Zahezaga bamwe zigashyira imbere abandi ariko byose byari ingengabitekerezo ya leta yari iriho, ni ko yari iteye. Abantu bamwe birirwa bihisha ariko twatangiye kubibona intambara iri hafi. Haje urwango rwinshi mu bantu, twe twari bato tuzi ko tugiye kwiga ariko warangiza kwiga ugasanga hari abana bamwe bajya mu nama, icyavagamo ni uko bazaga batubwira amagambo mabi.”
Ngo wasangaga bamwe batangiye ‘gutekereza ibya Nduga, Abanyakigali’ ndetse ‘ntibatinyaga kwita abantu inzoka kandi muri kumwe muri abasirikare mwembi.’
Byaje gukabya ubwo hari hatangiye imishyikirano ya Arusha, hariho gahunda yo kuzavanga ingabo. Icyo gihe ngo cyabaye ikimenyetso kigaragaza imiterere y’Ingabo n’urwango zari zifite. Ati “Bati umuntu yabana n’inzoka ate? Ugasanga batangiye kuvuga bati uyu wenda yabishobora kubana nabo tubona ari indyarya, tubona atari kumwe natwe. Ni ingabo zavangura.”
Ashimangira ko nta gereranya rishobora kubaho rigaragaza uko Ingabo za Habyarimana zari zimeze ugendeye ku za RDF uyu munsi.
Atanga urugero yagize ati “Njye wari umusirikare icyo gihe, ntacyo nari narakoreye RPF. Nta musanzu, Data ntiyarimo, mama ntiyarimo, nibaza ko n’umuryango wanjye utari uzi ibya RPF ariko naraje bakanyakira. Njye nageze muri RPA ku wa 15 Kanama 1994; ibisebe bya Jenoside byari bigihari; abantu bari bacyitana abanzi. Kuba icyo gihe twaraje turi itsinda rivuye mu kindi gisirikare bakatwakira, nta musirikare wigeze amputaza muri RPA ntawe nabonye, nkigerayo nabonye inshuti.”
“Iki gisirikare cyacu ni nka leta yacyo, ni leta y’ubumwe n’ubwiyunge. Hari n’abandi benshi bazamutse twabanaga mu gisirikare cya kera. Ni igisirikare giharanira guteza igihugu imbere, gukiza ibisebe cyabayemo byatewe na leta mbi. Ubu leta n’igisirikare barashaka kubaka u Rwanda Abanyarwanda bifuza kandi bibonamo.”
Kwita ku bana ari umusirikare ni kimwe mu byamugoye
Uyu mubyeyi w’abana babiri barimo umukobwa umwe, asobanura ko usibye kuzuza inshingano za buri munsi za gisirikare aba asabwa no kwita ku rugo, akamenya imibereho y’abana be.
Gusa ngo hari aho byigeze kumera nk’ibivunanye bitewe no guhabwa akazi kajya kure y’urugo. Yatanze urugero rw’ubutumwa bw’akazi yagiyemo i Darfur mu 2008 akamara umwaka ariko ngo nibura ku munsi yagombaga gufata isaha yo kuganiriza abana be kuri telefoni.
Ati “Abana nababyaye igiye gikomeye. Imfura nayibyaye mu 1995, byari bikomeye. Icyo gihe ntibyari bigoye kuko nakoraga muri Kigali. Uwa kabiri yavutse ndi mu kazi njyana uruhinja kwiga. Ibyo byose narabishoboye.”
“Abana gusa hari igihe bakubura bakazanabikubaza. N’ubu barabimbaza bati hari igihe wadutaga tukababara ukajya mu butumwa ukamarayo umwaka. Kuko nari mfite umuryango undi hafi, abana banjye nta kibazo nari mfite ariko biravuna cyane iyo ushatse kubyara abana benshi. Biravunanye ariko birakoreka.”
Yishimira kuba cyane imyitwarire y’abasikare by’akarusho ngo anyurwa kuba yarashakanye n’umugabo nawe w’umusirikare.
‘Iyo umwana agiye mu gisirikare aba ari amahirwe akomeye’
DCG Ujeneza avuga mu bana be babiri, agize amahirwe hakagira ujya mu gisirikare byamushimisha uretse ko nk’umukobwa we agaragaza impano zo gukora ibindi bitandukanye no gukurikira inzira ye.
Ati “Mu gisirikare hararera. Ngize amahirwe akabikunda, nahita musunika kuko mu gisirikare harigisha. Hatanga uburere utabona ahandi, hatanga ikinyabupfura. Byonyine n’umukobwa gushobora izo siporo watekerezaga ko zikomeye ukazishobora bisaba ikinyabupfura, kuba ubasha kubikora, ukitwararika, uko wiga kuyobora, bikuremamo kuyobora.”
Yakomeje agira ati “Aba bayobozi bose bagiye baca mu gisirikare ntibyajya bibagora kuko uba waramenye kuyobora kandi bakakwigisha ingaruka zo kuyobora nabi. Uko uzamuka mu mapeti, uba uri umuyobozi, bituma ushyira ku murongo imyitwarire yawe…iyo umwana agiye mu gisirikare uba ugira amahirwe.”
Kudashobora imyitozo yose ya gisirikare ni kimwe mu byamugoye
DCG Ujeneza avuga ko ubwo yajyaga mu gisirikare, yagowe no kuba hari imyitozo imwe n’imwe atashoboraga ku kigero kimwe n’abagabo.
Ati “Mu gisirikare bakwigisha gutinyuka, gusimbuka ahantu harehare, gusimbuka icyobo, kugwa mu cyobo ukakivamo. Buri gihe narebaga abahungu babikoze neza nkavuga nti uwampa ngo mbe nkabo, ntabwo nigeze mpera mu cyobo ariko naratekerezaga nti uwampa rimwe ngo ngisimbuke nk’uko umuhungu yabikoze hakaba igihe ngerageza rimwe, kabiri, gatatu akaba aribwo mvamo.”
Ingorane zindi yahuye nazo zishingira ku kuba mu gisirikare abakobwa boroherezwa, ibintu avuga ko adakunda na gato ahubwo asaba ko abakobwa bashyirwaho imbaraga ku buryo bagira ubushobozi burenze ubwo batekereza ko bafite kuko ‘tuba dufite imbaraga ariko tukitetera, tugashaka kwiyorohereza.’
Mu masomo asanzwe ya gisirikare, ngo nta kibazo na kimwe yigeze agiramo kuko hari inshuro nyinshi yabaga uwa mbere bitewe ahanini no kuba yarakundaga ibyo akora.
Yigeze gushaka kuva mu gisirikare
DCG Ujeneza asobanura ko ku banyeshuri benshi barangije Kaminuza, bashobora gutekereza kuba bava mu gisirikare mu gihe bashatse kurenza amaso umwuga bahisemo. Ibi ngo biba cyane iyo hagize ubona mugenzi we wasezeye usigaye aba mu buzima bwa gisivili.
Ati “Umuntu wese ukirangiza kwiga bimubaho ariko cya kinyabupfura tuba twaratojwe, ntabwo utangira akazi ngo ejo uvuge uti ndagiye. Byigeze bimbaho nkatekereza nti wenda kubera ukuntu bampaye akazi kure uwakwandika nkasezera cyane ko amashuri mfite yampesha akazi hanze. Byanjemo ariko nta na rimwe nigeze nandika. Nabiganiraga na bagenzi banjye, icyiza ni uko ibiganiro birangira mwafashe undi mugambi. Uyu munsi sinatekereza kuva mu kazi ahubwo imyaka niyo izakamvanamo.”
Agira inama abakobwa batinya igisirikare
Uyu musirikare avuga ko abakobwa benshi bagorwa n’igisirikare kubera imyitwarire iranga abakora muri uru rwego rw’umutekano. Ngo benshi baba batumva uburyo bakwirirwa bambaye impuzankano ibagaragaza nk’abahungu mu gihe bifuza guhora bagaragara nk’igitsina gore.
Ati “Njye umuntu w’inshuti yanjye yigeze kumbwira ati ubishobora ute kubaho utisize ibirungo ku mubiri, udafite imisatsi miremire. Ndamubwira nti ntabwo mbitindaho, nakuze ntisiga ibirungo, ntabwo ibyo nshyiraho umwanya ari ibirungo. Ati ese ubundi bababuza ibirungo ku mubiri, nti oya. Nti niba hari umurongo wemejwe, ni uwo. Niba ari ukugira imisatsi migufi ni uko. Ntabwo nagira imisatsi igera iriya kandi byitwa ngo tugomba guhora dusa. Umukobwa uha umwanya ibirungo ntabwo yazamo.”
Muri iki gihe Isi yose iri mu kwezi kwahariwe kuzirikana ku bikorwa by’abagore (Werurwe), DCG Ujeneza asaba abagore bagenzi be kuba urugero rwiza rw’abirinda ibyaha, bakirinda icyatuma bajya muri gereza kuko umugore ufunzwe abera umuzigo abantu benshi.
Ati “Umugore ufunzwe ahungabanya benshi. Nta mugore ukwiye kugongana n’itegeko ngo aze muri gereza kuko urugo rwe rurahungabana, rurakena, umugore uri muri gereza aba yarasenye.”
Atinyura kandi abakobwa bumva ko bakwiriye gukora imirimo yoroshye aho avuga ko nabo bifitemo imbaraga n’ubushobozi buhagije bwatuma bagera ku byo bifuza mu buzima bwabo. Ati “Bakwiye gukunda kwiga, bakunguka ubumenyi kandi ubwo babonye bakabukoresha neza.”